open-index/open-wikipedia-markdown huggingface dataset:
ശംഖുമുഖം

thumb|250px|ശംഖുമുഖം കടൽപ്പുറം
[thumb|200px|Stone Pavilion at Sangumukham beach, [Trivandrum]]
തിരുവനന്തപുരം നഗരത്തിൽ നിന്നും 8 കി.മീ അകലെ തിരുവനന്തപുരം അന്താരാഷ്ട്ര വിമാനത്താവളത്തിനു സമീപം സ്ഥിതിചെയ്യുന്ന ഒരു കടൽത്തീരമാണ് **ശംഖുമുഖം**. മത്സ്യകന്യക,  കുട്ടികൾക്കുള്ള ട്രാഫിക് പാർക്ക് എന്നിവയാണ് പ്രധാന ആകർഷണങ്ങൾ. പുരാതന കേരളത്തിലെ പ്രധാനപ്പെട്ട 108 ദുർഗ്ഗാ ക്ഷേത്രങ്ങളിൽ ഒന്നായ ശംഖുംമുഖം ദേവി ക്ഷേത്രവും  ഇവിടെ സ്ഥിതി ചെയ്യുന്നു. 

## പ്രത്യേകതകൾ
നഗരത്തിന്റെ തിരക്കുകളിൽ നിന്ന് ഒഴിഞ്ഞ് ശാന്തമായ കടൽത്തീരവും വെളുത്ത മണൽത്തരികളും ഉള്ള ഇവിടം വിനോദസഞ്ചാരികളുടെയും സാ‍യാഹ്ന സവാരിക്കാരുടെയും ഒരു പ്രധാന ആകർഷണ കേന്ദ്രമാണ്.  വളരെ വൃത്തിയുള്ളതാണ് ഈ കടൽത്തീരം. ജലത്തിൽ സ്കേറ്റിംഗ് പഠിപ്പിക്കുന്ന ഒരു വിദ്യാലയവും ഇവിടെ ഉണ്ട്. പ്രശസ്ത ശില്പിയായ കാനായി കുഞ്ഞിരാമൻ നിർമ്മിച്ച ജലകന്യക എന്ന ശില്പം ഇവിടെയാണ് സ്ഥാപിച്ചിരിക്കുന്നത്. ഈ ഭീമാകാരമായ പ്രതിമയ്ക്ക് 35 മീറ്റർ നീളമുണ്ട്. ജില്ലയിലെ പ്രസിദ്ധ ക്രിസ്തവദെവാലയമായ വെട്ടുകാട് പള്ളി ഇവിടെ  നിന്ന് 2.3 കിലോമീറ്റർ അകലെയാണ്. കുട്ടികൾക്ക് ഗതാഗത ചിഹ്നങ്ങൾ പഠിക്കുന്നതിനുള്ള ‘ജവഹർലാൽ  നെഹ്രു ഗതാഗത സിഗ്നൽ പാർക്ക്’ ഇവിടെയാണ്. 

ഇന്ത്യൻ വായുസേനയുടെ തെക്കൻ നാവിക കമാന്റിന്റെ സൈനിക വിമാനത്താവളം ഇവിടെയാണ് സ്ഥിതിചെയ്യുന്നത്. ശ്രീ പത്മനാഭസ്വാമി ക്ഷേത്രത്തിലെ അറാട്ടുത്സവം ഈ കടൽത്തീരത്താണ്  നടന്നുവരുന്നത്. ശംഖ്‌മുഖം ദേവി ക്ഷേത്രത്തിൽ ചൊവ്വ, വെള്ളി, പൗർണമി, മലയാളമാസം ഒന്നാം തീയതി തുടങ്ങിയ  ദിവസങ്ങളിൽ ധാരാളം ഭക്തർ എത്തിച്ചേരുന്നു.   

## എത്തിച്ചേരാനുള്ള വഴി
നഗരത്തിലെ കിഴക്കേക്കോട്ട ബസ് സ്റ്റാന്റിൽ നിന്നും കെ.എസ്.ആർ.ടി.സി ബസുകൾ ലഭ്യമാണ്. 
1.എം.ജി. റോഡ് വഴി പാളയത്ത് ചെന്ന്, കേരള സർവ്വകലാശാലക്ക് മുന്നിൽകൂടി പോകുന്ന റോഡ് വഴി പള്ളിമുക്ക്, പേട്ട, ചാക്ക വഴി ശംഖുമുഖത്ത് എത്തിച്ചേരാം.
2.കിഴക്കേക്കോട്ട നിന്നും പെരുന്താന്നി-വള്ളക്കടവ്-വലിയതുറ-വിമാനത്താവളം വഴി ശംഖുമുഖത്ത് എത്തിച്ചേരാം.

## പുറത്തേക്കുള്ള കണ്ണികൾ

*A short YouTube Video narrating things to be visited At Shankumugham beach

വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
ബേള പള്ളി

കേരളത്തിലെ കാസർഗോഡ് ജില്ലയിലെ കൊങ്കണി-കന്നഡ ക്രൈസ്തവർ ആരാധിക്കുന്ന ഒരു ക്രിസ്തീയ ദേവാലയമാണ് **ബേള പള്ളി**. ജില്ലയിലെ ഏറ്റവും പഴയ പള്ളിയാ‍യ ഇത് 1890-ൽ ആണ് നിർമ്മിച്ചത്. ഗോഥിക്ക് വാസ്തുവിദ്യാ ശൈലിയിൽ നിർമ്മിച്ച ഈ പള്ളി കാസർഗോഡ് നഗരത്തിനു 15 കിലോമീറ്റർ വടക്കായി സ്ഥിതിചെയ്യുന്നു. മംഗലാപുരം രൂപതയുടെ ഭാഗമാണ് ഈ പള്ളി. അടുത്തകാലത്തായി ഈ പള്ളി പുതുക്കിപ്പണിഞ്ഞു.
## ചിത്രശാല

File:Bela church kasaragod.jpg|thumb|ബേള പുതിയ പള്ളി
File:Bela old church.jpg|thumb|ബേള  പഴയ പള്ളി
File:Bela church old church althara.jpg|thumb|ബേള  പഴയ പള്ളിയിലെ അൾത്താര
File:Bela church under ground tunnel.jpg|thumb|ബേള  പഴയ പള്ളിക്കടിയിലുള്ള തുരങ്കം.


## അവലംബങ്ങൾ

## പുറത്തേക്കുള്ള കണ്ണികൾ
* ബേള പള്ളി

വർഗ്ഗം:കാസർഗോഡ് ജില്ലയിലെ ക്രിസ്ത്യൻ പള്ളികൾ
പയ്യാമ്പലം കടപ്പുറം

right|thumb|200px|പയ്യമ്പലം കടൽത്തീരത്തെ സൂര്യാസ്തമനം

കേരളത്തിലെ കണ്ണൂർ ജില്ലയിലെ ഒരു കടൽത്തീരമാണ് **പയ്യാമ്പലം കടപ്പുറം**. ഈ കടൽത്തീരം അതിന്റെ പ്രകൃതിസൗന്ദര്യത്തിന് പേരുകേട്ടതും ജില്ലയിലെ പ്രധാന വിനോദ സഞ്ചാരകേന്ദ്രവുമാണ്.

കണ്ണൂർ പട്ടണത്തിൽ നിന്നും 2 കിലോമീറ്റർ അകലെയാണ് പയ്യാമ്പലം. പ്രശസ്ത ശില്പിയായ കാനായി കുഞ്ഞിരാമൻ നിർമ്മിച്ച **[[അമ്മയും കുഞ്ഞും]]** എന്ന ശില്പം ഇവിടെയാണ് സ്ഥാപിച്ചിരിക്കുന്നത്.

ശാന്ത സുന്ദരമായ ഈ കടൽത്തീരത്തിനു സമീപമാണ് സ്വദേശാഭിമാനി രാമകൃഷ്ണപിള്ള, എ.കെ. ഗോപാലൻ, പാമ്പൻ മാധവൻ, കെ.ജി. മാരാർ, ഇ.കെ. നായനാർ,അഴീക്കോടൻ രാഘവൻ, സി.കണ്ണൻ, ചടയൻ ഗോവിന്ദൻ, സുകുമാർ അഴീക്കോട് എന്നിവരുടെ ശവകുടീരങ്ങൾ. 

## എത്തിച്ചേരാനുള്ള വഴി
*ദേശീയപാത 17 കണ്ണൂരിലൂടെ കടന്നു പോവുന്നു.
*ഏറ്റവും അടുത്തുള്ള റെയിൽ‌വേ സ്റ്റേഷൻ: കണ്ണൂർ - 2 കിലോമീറ്റർ അകലെ.
*ഏറ്റവും അടുത്തുള്ള വിമാനത്താവളം: കണ്ണൂർ അന്താരാഷ്ട്ര വിമാനത്താവളം - 28 കിലോമീറ്റർ കിഴക്കുമാറി.

## ചിത്രശാല



Image:Payyambalam.JPG|പയ്യമ്പലം കടൽത്തീരത്തെ ജനങ്ങൾ
File:Road Stone Payyambalam.jpg|Payyambalam Milestone
ചിത്രം:Payyambalam Beach Back Water.jpg|പയ്യാമ്പലം കടപ്പുറം,ഒരു വിദൂരദൃശ്യം
File:Payyambalam Beach.JPG | പയ്യമ്പലം ബീച്ച്
പ്രമാണം:Water and Sand on Payyambalam Beach.jpg|പയ്യാമ്പലം കടപ്പുറത്തെ മണൽ
File:Payyambalam Beach fishing.jpg|പയ്യാമ്പലം കടപ്പുറത്ത് മീൻപിടുതം





പ്രമാണം:സി_കണ്ണന്റെ_ശവകുടീരം.JPG|സി. കണ്ണൻ
പ്രമാണം:ഇകെ_നായനാരുടെ_ശവകുടീരം.JPG|ഇ കെ നായനാർ
പ്രമാണം:ടിഎം_ജനാർദ്ദനന്റെ_ശവകുടീരം.JPG|ടി എം ജനാർദ്ദനൻ
പ്രമാണം:ചടയൻ ഗോവിന്ദന്റെ_ശവകുടീരം.JPG|ചടയൻ ഗോവിന്ദൻ
പ്രമാണം:ഒ_ഭരതന്റെ_ശവകുടീരം.JPG|ഒ. ഭരതൻ
പ്രമാണം:ടികെ_ബാലന്റെ_ശവകുടീരം.JPG|ടി.കെ. ബാലൻ
പ്രമാണം:എൻ_പി_പത്ഭനാഭന്റെ_ശവകുടീരം.JPG|എൻ പി പത്ഭനാഭൻ
പ്രമാണം:എൻ_സി_ശേഖറിന്റെ_ശവകുടീരം.JPG|എൻ.സി. ശേഖർ
പ്രമാണം:അഴീക്കോടൻ_രാഘവന്റെ_ശവകുടീരം.JPG|അഴീക്കോടൻ രാഘവൻ
പ്രമാണം:എകെ_ഗോപാലന്റെ_ശവകുടീരം.JPG|എ കെ ഗോപാലൻ (എ.കെ.ജി)
പ്രമാണം:സ്വദേശാഭിമാനി_രാമകൃഷ്ണപിള്ളയുടെ_സ്മാരക_സ്തൂപം.JPG|സ്വദേശാഭിമാനി രാമകൃഷ്ണപിള്ള.
പ്രമാണം:കെപി_ഗോപാലന്റെ_ശവകുടീരം.JPG|കെ.പി. ഗോപാലൻ
പ്രമാണം:കെ_നാണുവിന്റെ_ശവകുടീരം.JPG|കെ നാണു
പ്രമാണം:ആർ_കൃഷ്ണന്റെ_ശവകുടീരം.JPG|ആർ കൃഷ്ണൻ
പ്രമാണം:കെജി_മാരാരുടെ_ശവകുടീരം.JPG|കെ ജി മാരാർ
പ്രമാണം:പുതിയാറബത്ത്_ഗോവിന്ദന്റെ_ശവകുടീരം.JPG|പുതിയാറബത്ത് ഗോവിന്ദൻ 
പ്രമാണം:സികെ_ആനന്ദന്റെ_ശവകുടീരം.JPG|സി കെ ആനന്ദൻ
പ്രമാണം:ജയന്ത്ലാലിന്റെ_ശവകുടീരം.JPG|ജയന്ത് ലാൽ
പ്രമാണം:കായക്കൽ_ജയരാജന്റെ_ശവകുടീരം.JPG|കായക്കൽ ജയരാജൻ

പ്രമാണം:പാമ്പൻ_മാധവന്റെ_ശവകുടീരം.JPG|പാമ്പൻ മാധവൻ
പ്രമാണം:എം പവിത്രന്റെ ശവകുടീരം.JPG|എം പവിത്രൻ
പ്രമാണം:പി_പൊക്കൻ_മാസ്റ്റർ_ശവകുടീരം.JPG|പി പൊക്കൻമാസ്റ്റർ
പ്രമാണം:എം_എ_അനന്തസ്വാമിയുടെ_സമാധി.JPG|എം എ അനന്തസ്വാമി



## ഇതും കാണുക
* കണ്ണൂർ
* മീൻ‌കുന്ന് ബീച്ച്
* സെന്റ് ആഞ്ജലോ കോട്ട

## പുറം കണ്ണികൾ
# www.kannur.gov.in പയ്യാമ്പലം ബീച്

## അവലംബങ്ങൾ

വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:കണ്ണൂർ ജില്ലയുടെ ഭൂമിശാസ്ത്രം
കൈകാട്ടി

കേരളത്തിലെ പാലക്കാട് ജില്ലയിലെ ഒരു ചെറിയ ഗ്രാമമാണ് **കൈകാട്ടി**. നെന്മാറ ഗ്രാമത്തിൽ നിന്നും 26 കിലോമീറ്റർ അകലെയാണ് കൈകാട്ടി.

## അടുത്തുള്ള വിനോദസഞ്ചാര സ്ഥലങ്ങൾ
നെല്ലിയാമ്പതി പ്രദേശത്തെ ആദ്യത്തെ പട്ടണമായ **കൈകാട്ടി** നെന്മാറയിൽ നിന്ന് 26 കിലോമീറ്റർ അകലെയാണ്. കൈകാട്ടിയിൽ‍ നിന്ന് 9 കിലോമീറ്റർ അകലെയുള്ള പോത്തുണ്ടി ഡാം അടുത്തുള്ള നെൽ‌വയലുകളിൽ കാർഷിക ജലസേചനത്തിന് ജലം നൽകുന്നു.  നെല്ലിയാമ്പതി മലയുടെ താഴ്വാരത്തിലാണ് ഈ അണക്കെട്ട്. ഇവിടെ നിന്ന് 17 റോഡ് കിലോമീറ്ററോളം വളഞ്ഞുപുളഞ്ഞ് മുകളിലേക്ക് പോവുന്നു. ധാരാളം ഹെയർപിൻ വളവുകൾ ഈ വഴിയിൽ ഉണ്ട്.പോത്തുണ്ടി ഡാം കഴിയുമ്പോൾ കാണുന്ന സർക്കാർ വനങ്ങളിൽ ഭീമാകാരമായ തേക്ക് മരങ്ങളെ കാണാം. അടുത്തുതന്നെ പ്രശസ്ത തെയില ഉല്പാദകരായ എ.വി. തോമസ് ആന്റ് കമ്പനിയുടെ മണലരൂ എസ്റ്റേറ്റ് തെയിലത്തോട്ടങ്ങൾ ഉണ്ട്. വീക്കേ തെയില കമ്പനിയുടെ ചന്ദ്രമല എസ്റ്റേറ്റും അടുത്തുതന്നെയാണ്.

എല്ലാ തെയില കാപ്പി തോട്ടങ്ങളും ബ്രിട്ടീഷുകാർ സ്ഥാപിച്ചതാണ്. ഇവ പിന്നീട് തദ്ദേശീയർക്ക് വിൽക്കുകയായിരുന്നു. ഇവിടെ ബ്രിട്ടീഷുകാർ നടത്തിയ നിർമ്മാണ പ്രവർത്തനങ്ങൾ പ്രദേശത്തെ തണുത്ത കാലാവസ്ഥയ്ക്ക് അനുയോജ്യമായ വിധത്തിലായിരുന്നു.

ഇവിടത്തെ മറ്റൊരു പ്രശസ്ത വിനോദസഞ്ചാര ആകർഷണമാണ് സീതാർകുണ്ട്. രാമായണത്തിലെ രാമനും ലക്ഷ്മണനും സീതയും ഇവിടെ ജീവിച്ചിരുന്നു എന്നും സീത ഇവിടത്തെ അരുവിയിലെ വെള്ളം കൊണ്ട് പ്രാർത്ഥനകൾ അർപ്പിച്ചിരുന്നു എന്നുമാണ് വിശ്വാസം. 

തെയിലത്തോട്ടങ്ങളിലെ തൊഴിലാളികൾ പ്രധാനമായും തമിഴ്‌നാട്ടിൽ നിന്നും വന്നവരാണ്. 'പടി' എന്നു വിളിക്കുന്ന കുടിലുകളിലാണ് ഇവരെ താമസിപ്പിച്ചിരിക്കുന്നത്. മണലരൂ എസ്റ്റേറ്റ് തൊഴിലാളികൾക്കും അവരുടെ മക്കൾക്കും വേണ്ടി ഒരു വിദ്യാലയവും ആശുപത്രിയും നടത്തുന്നു. 
## എത്തിച്ചേരാൻ
നെന്മാറയിൽ നിന്നു മാത്രമേ നെല്ലിയാമ്പതിയിലേക്ക് പോകാനാവു. നെല്ലിയാമ്പതി പ്രദേശത്തെ ആദ്യത്തെ പട്ടണമായ **കൈകാട്ടി** നെന്മാറയിൽ നിന്ന് 26 കിലോമീറ്റർ അകലെയാണ്.  കൈകാട്ടിയിൽ‍ നിന്ന് 9 കിലോമീറ്റർ അകലെയുള്ള പോത്തുണ്ടി ഡാം സ്ഥിതി ചെയ്യുന്നു.

വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:പാലക്കാട് ജില്ലയിലെ ഗ്രാമങ്ങൾ
സീതാർകുണ്ട്

കേരളത്തിലെ പാലക്കാട് ജില്ലയിലെ നെല്ലിയാമ്പതി പ്രദേശത്തെ ഒരു സ്ഥലമാണ് **സീതാർകുണ്ട്**.  വളരെ ഉയരമുള്ള വെള്ളച്ചാട്ടം ഇവിടത്തെ പ്രധാന ആകർഷണങ്ങളിലൊന്നാണ്.   ഇവിടെനിന്ന് നോക്കിയാൽ ദൂരെയായി ചുള്ളിയാർ, മീങ്കര, എന്നീ അണക്കെട്ടുകളും കൊല്ലങ്കോട് പട്ടണവും 
വനവാസകാലത്ത് ശ്രീരാമനും ലക്ഷ്മണനും സീതയും ക്ഷീണിതരായി ഈ മലമ്പ്രദേശത്ത് എത്തിച്ചേരുകയും തുടർന്ന് സീതാദേവിക്ക്  സ്നാനം ചെയ്യാൻ ശ്രീരാമൻ തൊട്ടടുത്ത അരുവി കാണിച്ചു കൊടുക്കുകയും ആ അരുവിയിൽ കുളിക്കുകയും ചെയ്തു.
പിന്നീട് ഈ അരുവി സീതാദേവി നദിയിൽ കുളിച്ച തീർത്ഥം എന്ന പേരിൽ സീതയാർകുണ്ട്  എന്ന് ലോപിച്ച് സീതാർകുണ്ട് എന്നറിയപ്പെടുന്നു.
സീതാദേവി നദിയിൽ കുളിച്ച തീർത്ഥത്തിൽ  അവിടുത്തെ ആദിവാസികളും ജനങ്ങളും സീതാദേവിയെ സങ്കല്പിച്ച് പൂജ നടത്തുന്ന ചടങ്ങ് ഇപ്പോഴുമുണ്ട്.

## ഇതും കാണുക
*നെന്മാറ വല്ലങ്ങി വേല
*നെന്മാറ
*വല്ലങ്ങി വേല
*പോത്തുണ്ടി ഡാം
*നെല്ലിയാമ്പതി

## പുറത്തേക്കുള്ള കണ്ണികൾ
* സീതാർകുണ്ടിന്റെ വീഡിയോ ദൃശ്യം 

നെല്ലിയാമ്പതി

വർഗ്ഗം:കേരളത്തിലെ പർവ്വതങ്ങൾ
വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
മാലിക് ഇബിൻ ദീനാർ മസ്ജിദ്‌

കേരളത്തിലെ കാസർഗോഡ് ജില്ലയിലെ ഒരു ചരിത്രപ്രധാനമായ മുസ്‌ലിം പള്ളിയാണ് **മാലിക് ദീനാർ മസ്ജിദ്‌**. നൂറ്റാണ്ടുകളിലൂടെ കാസർഗോഡ് പടിഞ്ഞാറേ തീരത്തുള്ള ഒരു പ്രധാന മുസ്ലീം മത കേന്ദ്രം എന്ന ഖ്യാതി നേടിയെടുത്തു.

## ചരിത്രം

മാലിക് ദിനാർ മസ്ജിദ്‌ കാസർകോഡ്
ഹിജ്‌റ വർഷം 22 റജബ് 13ന് (എ.ഡി 642) ചരിത്രപ്രസിദ്ധമായ മാലിക് ഇബിൻ ദീനാർ വലിയ ജുമാമസ്ജിദ് നിർമിച്ചതെന്ന് മസ്ജിദിന് അകത്ത് കൊത്തിവയ്ക്കപ്പെട്ട നിലയിൽ കാണുന്നുണ്ട്.രണ്ടാം ഖലീഫയായ ഉമറുൽ ഫാറൂഖിന്റെ ഭരണകാലത്താണ് മാലിക് ദിനാറും 22 അനുയായികളും ഇസ്ലാമിക പ്രബോധനവുമായി കേരളത്തിലെത്തിയത്. മാലിക് ദിനാർ സംഘത്തിൽ ശറഫുബ്‌നുമാലിക്, മാലിക്ബിനു മാലിക് തുടങ്ങിയ 22 അംഗങ്ങളാണ് ഉണ്ടായിരുന്നത്.
മസ്ജിദിന്റെ 1411ാം വാർഷികാഘോഷം 2012 ജൂൺ മൂന്നിനായിരുന്നു.

ഇപ്പോഴത്തെ പള്ളി നിൽക്കുന്ന സ്ഥലത്ത് *മാലിക് ഇബിൻ ദീനാർ* ഒരു പള്ളി സ്ഥാപിച്ചു എന്നാണ് വിശ്വാസം. *ജുമാ മസ്ജിദ്* എന്ന് അറിയപ്പെടുന്ന ഈ പള്ളി ജില്ലയിലെ മറ്റു പള്ളികളിൽ വെച്ച് ഏറ്റവും ആകർഷകവും ഏറ്റവും നന്നായി പരിപാലിച്ചിട്ടുള്ളതുമായ ഒരു ആരാധനാലയമാണ്. തളങ്കരയിലാണ് ഈ മോസ്ക് സ്ഥിതിചെയ്യുന്നത്. മാലിക് ഇബ്ൻ ദിനാറിന്റെ തായ്‌വഴിയിലുള്ള *മാലിക് ഇബ്ൻ മുഹമ്മദി*ന്റെ ഖബറിടം ഇവിടെയാണ്. മുസ്ലീം മതവിശ്വാസികൾ ഈ പള്ളി പാവനമായി കരുതുന്നു. കാസർഗോഡുള്ള മറ്റൊരു പ്രധാന പള്ളി കാസർഗോഡ് പട്ടണത്തിന്റെ മദ്ധ്യത്തിലുള്ള പന്ത്രണ്ടാം പള്ളി ആണ്. എല്ലാ വർഷവും മാലിക് ഇബ്ൻ ദിനാറിന്റെ ഓർമ്മയ്ക്കായി *ഉറൂസ്* എന്ന ഒരു ഉത്സവം നടക്കുന്നു. ഉറൂസ് കാണാൻ ഇന്ത്യയിൽ എല്ലായിടത്തുനിന്നും ഇവിടേയ്ക്ക് തീർത്ഥാടകർ എത്തുന്നു.

## ഇതും കാണുക
* മാലിക് ഇബ്ൻ ദിനാർ
* കാസർഗോഡ്
* കൊടുങ്ങല്ലൂർ
* കേരളം

വർഗ്ഗം:കാസർഗോഡ് ജില്ലയിലെ മുസ്ലീം പള്ളികൾ
വർഗ്ഗം:കേരളത്തിലെ പുരാതന മുസ്ലിം പള്ളികൾ
നെല്ലിക്കുളങ്ങര ഭഗവതി ക്ഷേത്രം

കേരളത്തിലെ പാലക്കാട് ജില്ലയിലെ നെന്മാറയിലുള്ള ഒരു ക്ഷേത്രമാണ് **നെല്ലിക്കുളങ്ങര ഭഗവതീ ക്ഷേത്രം**. ജഗദീശ്വരിയും ആദിപരാശക്തിയുമായ ശ്രീ ഭദ്രകാളിയാണ് മുഖ്യ പ്രതിഷ്ഠ. "നെല്ലികുളങ്ങര അമ്മ“ എന്ന്‌ ഭഗവതി അറിയപ്പെടുന്നു.

ഈ ക്ഷേത്രത്തിൽ ഏപ്രിൽ-മെയ് മാസങ്ങളിൽ (മീനം 20-നു) നടക്കുന്ന നെന്മാറ വല്ലങ്ങി വേല എന്ന ഉത്സവം പ്രശസ്തമാണ്. നവരാത്രി, തൃക്കാർത്തിക, ദീപാവലി തുടങ്ങിയവയാണ് മറ്റ് പ്രധാന ദിവസങ്ങൾ.

## ഇതും കാണുക
* നെന്മാറ വല്ലങ്ങി വേല
* നെന്മാറ
* വല്ലങ്ങി

## ചിത്രശാല

ചിത്രം:Nellikkulangara_Kavu.JPG|ക്ഷേത്രസന്നിധി
File:Nenmara_Sree_Nellikulangara_Temple_-_നെന്മാറ_ശ്രീ_നെല്ലിക്കുളങ്ങര_ഭഗവതി_ക്ഷേത്രം,_01.JPG|ദേവസ്വം ആപ്പീസ്
File:Nenmara_Sree_Nellikulangara_Temple_-_നെന്മാറ_ശ്രീ_നെല്ലിക്കുളങ്ങര_ഭഗവതി_ക്ഷേത്രം,_02.JPG|നെല്ലിക്കുളങ്ങര ഭഗവതി ക്ഷേത്രം
File:Nenmara_Sree_Nellikulangara_Temple_-_നെന്മാറ_ശ്രീ_നെല്ലിക്കുളങ്ങര_ഭഗവതി_ക്ഷേത്രം,_03.JPG|നെല്ലിക്കുളങ്ങര ഭഗവതി ക്ഷേത്രം
File:Nenmara_Sree_Nellikulangara_Temple_-_നെന്മാറ_ശ്രീ_നെല്ലിക്കുളങ്ങര_ഭഗവതി_ക്ഷേത്രം,_05.JPG|നെല്ലിക്കുളങ്ങര ഭഗവതി ക്ഷേത്രം ബോർഡ്
File:Nellikulangara_Bhagavathi_Temple-നെല്ലിക്കുളങ്ങര_ഭഗവതി_ക്ഷേത്രം.jpg|നെല്ലിക്കുളങ്ങര ഭഗവതി ക്ഷേത്രം


വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഭഗവതി ക്ഷേത്രങ്ങൾ
പൊവ്വൽ കോട്ട

കേരളത്തിലെ കാസർഗോഡ് ജില്ലയിലെ പൊവ്വൽ എന്ന സ്ഥലത്തെ ഒരു കോട്ടയാണ് **പൊവ്വൽ കോട്ട**. കാസർഗോഡ്-മുള്ളേരിയ വഴിയിൽ കാസർഗോഡ് പട്ടണത്തിൽ നിന്നും 10 കിലോമീറ്റർ അകലെയായി ആണ് ഈ കോട്ട സ്ഥിതിചെയ്യുന്നത്. 

വളരെ പഴക്കം ചെന്ന ഈ കോട്ടയ്ക്കുള്ളിൽ ഒരു ഇടിഞ്ഞുപൊളിഞ്ഞ ഹനുമാൻ ക്ഷേത്രവും ഉണ്ട്. 
എൽ.ബി.എസ്. കോളേജ് ഓഫ് എഞ്ചിനീയറിംഗ് കോട്ടയ്ക് സമീപത്താണ് സ്ഥിതി ചെയുന്നത്.

----

വർഗ്ഗം:കേരളത്തിലെ കോട്ടകൾ
വല്ലങ്ങി

കേരളത്തിലെ പാലക്കാട് ജില്ലയിലെ ചിറ്റൂർ താലൂക്കിലെ ഒരു ചെറിയ ഗ്രാമമാണ് **വല്ലങ്ങി**. പ്രശസ്തമായ നെല്ലിക്കുളങ്ങര വല്ലങ്ങി വേല അല്ലെങ്കിൽ വല്ലങ്ങി വേല നടക്കുന്നത് ഇവിടെയാണ്.

## ചരിത്രം

നെന്മാറ, വല്ലങ്ങി എന്നീ ഗ്രാമങ്ങൾ പണ്ടുകാലത്തെ പ്രധാന വാണിജ്യ കേന്ദ്രങ്ങളായിരുന്നു. ഈ ഗ്രാമത്തിലെ പ്രധാന ക്ഷേത്രം നെല്ലിക്കുളങ്ങര ഭഗവതി ക്ഷേത്രം ആണ്. ഇവിടെയാണ് പ്രശസ്തമായ നെന്മാറ വല്ലങ്ങി വേല ഉത്സവം ആഘോഷിക്കുന്നത്. മലയാള മാസമായ മീനമാസം 20-ആം തിയ്യതി (ഏപ്രിൽ 2-നോ 3-നോ) ആണ് ഈ ഉത്സവം നടക്കുക.

## എത്തിച്ചേരാനുള്ള വഴി

*ഏറ്റവും അടുത്തുള്ള വിമാനത്താവളം: കൊച്ചി അന്താരാഷ്ട്ര വിമാനത്താവളം
*ഏറ്റവും അടുത്തുള്ള റെയിൽ‌വേ സ്റ്റേഷൻ: പാലക്കാട്, അല്ലെങ്കിൽ തൃശ്ശൂർ

വിമാനത്താവളത്തിൽ നിന്നും തൃശ്ശൂരേക്കു വരിക (30 കിലോമീറ്റർ ദൂരം), തൃശ്ശൂർ ബസ് സ്റ്റാന്റിൽ നിന്ന് വല്ലങ്ങിയിലേക്ക് ബസ്സോ റ്റാക്സിയോ കിട്ടും. (50 കിലോമീറ്റർ ദൂരം).
പാലക്കാടു നിന്ന്: വല്ലങ്ങിയിലേക്ക് ബസ്സോ ടാക്സിയോ കിട്ടും (30 കിലോമീറ്റർ ദൂരം).

## വല്ലങ്ങിക്ക് അടുത്തുള്ള വിനോദസഞ്ചാര സ്ഥലങ്ങൾ

*നെല്ലിയാമ്പതി
*പോത്തുണ്ടി ഡാം

## ഇതും കാണുക
*നെല്ലിക്കുളങ്ങര ഭഗവതി ക്ഷേത്രം
*നെന്മാറ വല്ലങ്ങി വേല
*നെല്ലിക്കുളങ്ങര വേല

വർഗ്ഗം: പാലക്കാട് ജില്ലയിലെ ഗ്രാമങ്ങൾ
പൂങ്കുന്നം

കേരളത്തിലെ തൃശ്ശൂർ ജില്ലയിലെ ഒരു പ്രധാന വാണിജ്യ-ഗാർഹിക കേന്ദ്രമാണ് **പൂങ്കുന്നം**. തൃശ്ശൂർ നഗരകേന്ദ്രമായ സ്വരാജ് റൌണ്ടിൽ നിന്നും 2 കിലോമീറ്റർ അകലെയാണ് പൂങ്കുന്നം. തൃശ്ശൂർ കോർപ്പറേഷന്റെ ആദ്യത്തെ ഡിവിഷൻ പൂങ്കുന്നമാണ്. ഇവിടത്തെ ശിവക്ഷേത്രം പ്രശസ്തമാണ്. നൂറ്റെട്ട് ശിവാലയങ്ങളിലൊന്നായ ഇവിടം തൃശ്ശൂർ വടക്കുന്നാഥ ക്ഷേത്രത്തിന്റെ മൂലസ്ഥാനമായി കണക്കാക്കപ്പെടുന്നു. ശങ്കരൻകുളങ്ങര ഭഗവതിക്ഷേത്രം, സീതാരാമസ്വാമിക്ഷേത്രം എന്നിവയാണ് ഇവിടെയുള്ള മറ്റ് രണ്ട് പ്രമുഖ ക്ഷേത്രങ്ങൾ. പട്ടണത്തിലെ ഏറ്റവും അധികം ഫ്ലാറ്റുകൾ ഉള്ളത് ഇവിടെയാണു്. മാത്രവുമല്ല, നഗരത്തിലെ, പ്രമുഖ കാർ ഷോറൂമുകളും പൂങ്കുന്നത്താണ്‌ സ്തിഥി ചെയ്യുന്നതു്. നിരവധി സ്കൂളുകളും ഇവിടെയുണ്ട്. പൂങ്കുന്നം ഗവൺ‌മെന്റ് ഹൈസ്കൂൾ, ഹരിശ്രീ വിദ്യാനിധി, ഹരിശ്രി വിദ്യാനിധി നഴ്സറി, പാറമേക്കാവ് വിദ്യാമന്ദിർ എന്നിവ അവയിൽ ചിലതാണ്‌. ശോഭാ സിറ്റിയുടെ സ്ഥലമായ പുഴയ്ക്കൽ, പൂങ്കുന്നത്തിനടുത്താണ്. ധനലക്ഷ്മി ബാങ്കിന്റെ ഹെഡ്ക്വാർട്ടേഴ്സ് ഇവിടെയാണ് സ്ഥിതി ചെയ്യുന്നത്.കല്ല്യാൺ ജൂവലേഴ്സിന്റെ ഹെഡ് ഓഫീസും ഇവിടെയാണ്.

പൂങ്കുന്നം (തൃശ്ശൂർ നോർത്ത്) റെയിൽ‌വേ സ്റ്റേഷൻ തൃശ്ശൂർ-വടക്കാഞ്ചേരി റെയിൽ പാതയിലാണ്. പ്രാദേശിക തീവണ്ടികളേ ഇവിടെ നിറുത്താറുള്ളൂ.ഗുരുവായൂർ ഭാഗത്തേയ്ക്കുള്ള തീവണ്ടികൾ പിരിയുന്നത് ഇവിടെവച്ചാണ്.

## പുറത്തുനിന്നുള്ള കണ്ണികൾ

* പൂങ്കുന്നത്തിന്റെ ഉപഗ്രഹ ചിത്രം

പൂങ്കുന്നം

വർഗ്ഗം:തൃശ്ശൂരിന്റെ നഗരപ്രാന്തങ്ങൾ
പയ്യോളി

കേരളത്തിലെ കോഴിക്കോട് ജില്ലയിലെ ഒരു ചെറിയ ഗ്രാമമാണ് **പയ്യോളി**. ദേശീയപാത 66-ൽ കോഴിക്കോട് ജില്ലയിലെ കൊയിലാണ്ടിക്കും വടകരയ്ക്കുമിടയിലാണ് പയ്യോളി സ്ഥിതി ചെയ്യുന്നത്. *പയ്യോളി എക്സ്പ്രസ്* എന്നു വിളിക്കപ്പെടുന്ന ഇന്ത്യയിലെ പ്രശസ്ത കായിക താരം പി.ടി. ഉഷ ജനിച്ചുവളർന്നത് പയ്യോളിയിലാണ്. പ്രൊപ്രൈറ്റർ ശശി നടത്തുന്ന പ്രശസ്തമായ ഡ്രൈവിംഗ് സ്കൂൾ ഇരിങ്ങൽ റെയിൽവേ സ്റ്റേഷന് പടിഞ്ഞാറായി സ്ഥിതി ചെയ്യുന്നു....

## എത്തിച്ചേരാനുള്ള വഴി

* ഏറ്റവും അടുത്തുള്ള നഗരം: കോഴിക്കോട് - 35 കിലോമീറ്റർ അകലെ.
* ഏറ്റവും അടുത്തുള്ള വിമാനത്താവളം: കോഴിക്കോട് അന്താരാഷ്ട്ര വിമാനത്താവളം, കരിപ്പൂർ
* ഏറ്റവും അടുത്തുള്ള റെയിൽവേ സ്റ്റേഷൻ: പയ്യോളി
## അവലംബം

## പുറത്തേക്കുള്ള കണ്ണികൾ

----

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കുറുവദ്വീപ്

കബിനി നദിയിലെ നദീതടത്തിൽ 950 ഏക്കർ വിസ്തീർണമുള്ള ഒരു ദ്വീപു സമൂഹമാണ് **കുറുവദ്വീപ്**. കേരളത്തിൽ നിന്നും കിഴക്കോട്ട് ഒഴുകുന്ന നദിയായ കബനിയുടെ പോഷക നദിയിലാണ് കുറുവ ദ്വീപ് സ്ഥിതി ചെയ്യുന്നത്. ജനവാസം ഇല്ലാത്ത ദ്വീപാണിത്. സംരക്ഷിത മേഖലയായ ഇവിടെ പലവിധത്തിലുള്ള പക്ഷികളും ഔഷധ ചെടികളും സസ്യങ്ങളും വളരുന്നു. കേരളത്തിലെ വയനാട് ജില്ലയിലാണ് ഈ ദ്വീപ്. 150 ഓളം ചെറുദ്വീപുകളുടെ കൂട്ടമാണ് ഈ പ്രദേശം. അതുകൊണ്ടു തന്നെ കുറുവ ദ്വീപിന്റെ മുഖ്യഭാഗത്തേക്കു പ്രവേശിക്കുവാൻ വെള്ളപ്പൊക്കമുള്ള അവസരങ്ങളിൽ വഞ്ചിയോ, മറ്റു സൗകര്യങ്ങളോ ആവശ്യമാണ്. പാറക്കെട്ടുകൾ നിറഞ്ഞ കൊച്ചരുവികളിലൂടെ കാൽനടയായി ദ്വീപുകളിലെല്ലാം എത്തിച്ചേരാവുന്നതാണ്. 

## എത്തിച്ചേരുവാൻ

* ഏറ്റവും അടുത്ത പട്ടണമായ മാനന്തവാടി കുറുവദ്വീപിൽ നിന്ന് 17 കിലോമീറ്റർ അകലെയാണ്.
* കോഴിക്കോട് പട്ടണം ഇവിടെ നിന്നും 115 കിലോമീറ്റർ അകലെയാണ്. 
* സുൽത്താൻ ബത്തേരിയിൽ നിന്ന് 58 കിലോമീറ്ററാണ് ദൂരം.

മാനന്തവാടിയിൽ നിന്ന് മൈസൂരിലേക്കുള്ള പാതയിൽ കാട്ടിക്കുളം കഴിഞ്ഞ് ഒരു കിലോമീറ്റർ പോകുമ്പോൾ കുറുവ ദ്വീപിനുള്ള വഴിപ്പലക കാണാം. ഇവിടെ നിന്ന് വലത്തോട്ട് തിരിഞ്ഞ് 5 കിലോമീറ്റർ അകലെയാണ് കുറുവദ്വീപ്.

## ചിത്രശാല

പ്രമാണം:കുറുവാദ്വീപ്.JPG|കുറുവാദ്വീപ് ദൂരെ നിന്നൊരു ദൃശ്യം
File:Kuruva island bridges.jpg|സന്ദർശകർക്കായുള്ള താൽകാലിക പാലങ്ങളിലൊന്നു്
File:കബനി നദിയിലുടെ കുറുവ ദ്വീപുകളിലേക്ക്.JPG|കബനി നദിയിലുടെ കുറുവ ദ്വീപുകളിലേക്ക്

## അവലംബം

## പുറത്തേക്കുള്ള കണ്ണികൾ

----

വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ ദ്വീപുകൾ
വർഗ്ഗം:ഇന്ത്യയിലെ നദീജന്യ ദ്വീപുകൾ
വർഗ്ഗം:ഇന്ത്യയിലെ ദ്വീപുകൾ
വർഗ്ഗം:കേരളത്തിലെ വിനോദസഞ്ചാരം
കോട്ടഞ്ചേരി മല

കേരളത്തിലെ കാസർഗോഡ് ജില്ലയിലായി പശ്ചിമഘട്ടത്തിന്റെ ഭാഗമായ മലകളാണ് **കോട്ടഞ്ചേരി മലകൾ**.കേരള ടൂറിസം എന്ന സൈറ്റിൽ കാഞ്ഞങ്ങാടിന് ഏകദേശം 45 കിലോമീറ്റർ കിഴക്കായി മലയോര പട്ടണമായ കൊന്നക്കാടിന് അടുത്താണ് ഈ മല. ഒരു വിനോദസഞ്ചാര കേന്ദ്രവും സാഹസിക മലകയറ്റത്തിനായി ഉള്ള ഒരു നല്ല സ്ഥലവുമാണ് ഇവിടം. കുടക്, ബ്രഹ്മഗിരി മലനിരകളിലെ തലക്കാവേരി ഇവിടെനിന്നും അടുത്താണ്. കോട്ടഞ്ചേരി മല, കുമ്പൻ മല, പന്ന്യാർ മല, കാന്തൻപ്പാറ എന്നീ കുന്നുകൾ കോട്ടയുടെ ആകൃതിയിലാണെന്ന് വിശ്വസിക്കപ്പെടുന്നു, അതിനാൽ കോട്ടഞ്ചേരി എന്ന പേര് ലഭിച്ചു.  കാസർകോട് ജില്ലയിലെ കൊന്നക്കാട് നിന്ന് എട്ട് കിലോമീറ്റർ അകലെയാണ് കോട്ടഞ്ചേരി മലനിരകൾ. 
## അവലംബം


വർഗ്ഗം:കേരളത്തിലെ പർവ്വതങ്ങൾ
പാലാട്ട് കോമൻ

വടക്കൻ പാട്ടുകളിൽ പരാമർശിക്കപ്പെടുന്ന ഒരു വീരനായകൻ ആണ് *പാലാട്ട് കോമൻ*' അല്ലെങ്കിൽ **പാലാട്ട് കോമപ്പൻ**. കയ്പ്പുള്ളി പാലാട്ട് കുങ്കിയമ്മയുടെ എട്ടാമത്തെ മകനും ഒതേനന്റെ അനന്തിരവനും ആയിരുന്നു കോമൻ. പാലാട്ടുവീട്ടിലെ ആൺതരികളെല്ലാം കൊന്ന് തോണ്ണൂറാം വീട്ടിലെ കുറുപ്പൻമാർ കുടിപ്പക തീർത്തപ്പോഴായിരുന്നു കോമന്റെ ജനനം. കറുപ്പൻമാരുടെ സഹോദരി ആയിരുന്ന ഉണ്ണിയമ്മയും ആയി പ്രണയത്തിൽ ആയിരുന്നു കോമൻ. ആ വിവരം അറിയുന്ന സഹോദരന്മാർ അവളെ വെണ്ണിറുപുരയിൽ അടക്കുന്നു. പാലാട്ടു കോമനെ അമ്മ പതിനാറുവയസ്സു വരെ കല്ലറയിൽ ഇട്ടു. കല്ലറയ്ക്കുള്ളിൽ വളർന്ന് കോമൻ നായർ വിദ്യാഭ്യാസവും ആയുധാഭ്യാസവും പൂർത്തിയാക്കി. പിന്നീട് കല്ലറയ്ക്കുള്ളിൽ നിന്നും പുറത്തിറങ്ങിയ  കോമൻ തന്റെ അമ്മാവന്മാരെ കൊന്ന തൊണ്ണൂറാം വീട്ടിലെ കുറുപ്പൻമാരോട് മാതുലനായ ഒതേനന്റെ സഹായത്തോടെ പകരംവീട്ടി.

## അവലംബം

വർഗ്ഗം:കേരളസംസ്കാരം
വർഗ്ഗം:ജീവചരിത്രം
വർഗ്ഗം:വടക്കൻ പാട്ടിലെ കഥാപാത്രങ്ങൾ
തച്ചോളി ഒതേനൻ

**തച്ചോളി മേപ്പയിൽ കുഞ്ഞ് ഒതേനൻ** അഥവാ **തച്ചോളി ഒതേനൻ** വടക്കൻ കേരളത്തിൽ നിന്നുള്ള ഒരു വീരനായകനാണ്. 16-ആം നൂറ്റാണ്ടിലാണ് അദ്ദേഹം ജീവിച്ചിരുന്നത്. വടക്കൻ പാട്ടുകൾ അദ്ദേഹത്തിന്റെ ധൈര്യത്തെയും ആയോധന പാടവത്തെയും വാഴ്ത്തുന്നു. അദ്ദേഹത്തിന്റെ ശരിയായ പേര് **ഉദയന കുറുപ്പ്** എന്നായിരുന്നു.  നായർ  ജാതിയിൽ ഉള്ള കളരി അഭ്യാസികൾക്ക് ഉണ്ടായിരുന്ന സ്ഥാനപ്പേര് ആയിരുന്നു കുറുപ്പ്.അതിൽ പടക്കുറുപ്പ് സ്ഥാനീയർ ആയിരുന്നു തച്ചോളി മാണിക്കോത്ത്.

കടത്തനാട് വടകരയ്ക്ക് അടുത്തുള്ള മേപ്പയിൽ മാണിക്കോത്ത് വീട്ടിൽ ജനിച്ചു. പുതുപ്പണം ദേശവാഴിയായിരുന്ന ചീനംവീട്ടിൽ (കോട്ടയാട്ട് കോവിലകത്തു പുതുപ്പണത്തു മൂപ്പിൽ വാഴുന്നോർ)   ദേശവാഴിയുടെ മകനായിട്ടും ദാരിദ്ര്യത്തിലായിരുന്നു ഒതേനന്റെ കുട്ടിക്കാലം. ഉപ്പാട്ടിയമ്മയുടെയും മക്കളുടെയും സംരക്ഷണത്തിൽ  വടകരവാഴുന്നോർ വലിയ  ശ്രദ്ധയൊന്നും കാണിച്ചിരുന്നില്ല. തെങ്ങോല വിറ്റും തെങ്ങിൻ മടലു വിറ്റും മറ്റുമായിരുന്നു ഉപ്പാട്ടിയമ്മ മക്കളെ വളർത്തിയിരുന്നത് എന്ന് വടക്കൻ പാട്ടുകളിൽ കാണാം. മാത്രമല്ല അവർ താമസിച്ചിരുന്ന തച്ചോളിമാണിക്കോത്ത് പറമ്പ് കുന്നോൻ കണ്ണക്കുറുപ്പ്‌ എന്ന ജന്മി പാട്ടത്തിനെടുത്തിരിക്കുകയായിരുന്നു. അതുകൊണ്ടുതന്നെ പറമ്പിൽ നിന്നും യാതൊരു വിധ ആദായവും അവർക്ക് ലഭിച്ചിരുന്നില്ല. ഒരിക്കൽ പറമ്പിൽ കൂട്ടിയിട്ട തേങ്ങകളിൽ നിന്ന് ഒരു തേങ്ങ അരയ്ക്കാനെടുത്തതിന്‌ കണ്ണക്കുറുപ്പ്‌ തെങ്ങിൻ കുലച്ചിൽ കൊണ്ട്‌ ഉപ്പാട്ടിയമ്മയെ എറിഞ്ഞു. നിറഗർഭിണിയായ ഉപ്പാട്ടിയമ്മയുടെ വയറ്റിലാണ് ആ ഏറ് കൊണ്ടത്. അതുകൊണ്ടാണത്രെ ഒതേനന്റെ ഇടത്തുവാരിയിൽ ജന്മനാ ഒരു വടു ഉണ്ടായിരുന്നു.

അദ്ദേഹം കേരളത്തിന്റെ പുരാതന ആയോധന കലയായ കളരിപ്പയറ്റ് ചെറുപ്പത്തിലേ തന്നെ അഭ്യസിച്ചു തുടങ്ങി. ധൈര്യശാലിയും നിപുണനുമായ ഒരു തികഞ്ഞ അഭ്യാസിയായി ഒതേനൻ വളർന്നു വന്നു. ഐതിഹ്യങ്ങൾ ആരോരുമില്ലാത്തവർക്ക് ഒരു സുഹൃത്തും ശത്രുക്കളോട് ദയയില്ലാത്ത എതിരാളിയുമായി ഒതേനനെ വാഴ്ത്തുന്നു. കോഴിക്കോട്ടെ ശക്തനായ സാമൂതിരി രാജാവുപോലും ഒതേനനെ ബഹുമാനിച്ചിരുന്നു. 

ഒതേനന്റെ സന്തതസഹചാരിയായിരുന്നു  കണ്ടാച്ചേരി ചാപ്പൻ. മതിലൂർ ഗുരുക്കളായിരുന്നു ഒതേനന്റെ ഗുരു. ഒതേനനെകുറിച്ച് നിരവധികഥകൾ ഉണ്ട്. ഒരിക്കൽ വഴിയൊഴിഞ്ഞു കൊടുക്കാത്തതിന്റെ പേരിൽ മഹാവീരനായ ചിണ്ടൻ നമ്പ്യാർ ഒതേനനുമായി അങ്കം കുറിച്ചു. പയ്യംവെള്ളി ചന്തു എന്ന സുഹൃത്തു പറഞ്ഞു കൊടുത്ത പൂഴിക്കടകൻ അടവുപയോഗിച്ച് പൊന്നിയം കളരിയിൽ വച്ച് ഒതേനൻ നമ്പ്യാരുടെ തലയറഞ്ഞു. പുന്നോറൻ കേളപ്പൻ, പുറമാല നമ്പിക്കുറുപ്പ് തുടങ്ങി നിരവധി പേരെ ഒതേനൻ വധിച്ചു. 

ഒതേനനെ അങ്കം വെട്ടി തോൽപിച്ച തേവർ വെള്ളൻ എന്ന പുലയ അഭ്യാസിയെ ഒതേനൻ ഗുരുവായി സ്വീകരിക്കുന്നു . അങ്കത്തിൽ തേവർ വെള്ളൻ അവസാനം ഒതേനനെ കൊല്ലും എന്ന ഘട്ടത്തിൽ ഒതേനൻ മാപ്പ് ചോദിച്ചു ഗുരുവായി കണ്ട് തനിക്ക് വശമില്ലാത്ത വിദ്യകൾ പഠിക്കുന്നു. തേവർ വെള്ളന് വേണ്ടി ഒതേനൻ പണികഴിപ്പിച്ച ഒരു അമ്പലം വടകര ചാനിയംകടവ് റോഡിൽ തിരുവള്ളൂരിൽ ഇന്നും ഉണ്ട്.

ലോകനാർക്കാവിലെ ആറാട്ടു ദിവസം കതിരൂർ ഗുരുക്കളുമായി തെറ്റിപ്പിരിയുകയും ഇരുവരും അങ്കം കുറിക്കുകയും ചെയ്തു. അങ്കത്തിൽ ഗുരുക്കളെ വധിച്ച ശേഷം ഒതേനൻ, കളരിയിൽ മറന്നിട്ട കട്ടാരമെടുക്കുവാൻ മടങ്ങിപ്പോവുകയും മായൻകുട്ടി എന്ന മാപ്പിളയുടെ വെടിയേറ്റ് മരിച്ചു. കതിരൂർ ഗുരുക്കളുടെ സുഹൃത്തായിരുന്ന പരുന്തുങ്കൽ എമ്മൻ പണിക്കരാണ് ഈ മാപ്പിളയെ ഏർപ്പാടാക്കിയത്. 32 വയസ്സായിരുന്നു അന്ന് ഒതേനന്.

## ഇതും കാണുക
*തീയർ
*നായർ
*Kurup
*തച്ചോളി അമ്പാടി
* ലോകനാർകാവ് ക്ഷേത്രം
*തച്ചോളി ഒതേനനും അണ്ടലൂർക്കാവും
* കളരിപ്പയറ്റ്
* കണ്ണൂർ
* വടകര
* ഉണ്ണിയാർച്ച
* ആരോമൽ ചേകവർ
* പയ്യമ്പള്ളി ചന്തു ചേകവർ
* തച്ചോളി_ചന്തു
* ചന്തു ചേകവർ
* കണ്ണപ്പ ചേകവർ
*ചിനംവീട്ടിൽ തങ്ങൾ

## അവലംബം
മാങ്ങോട്ടുകാവ് ക്ഷേത്രം

കേരളത്തിലെ പാലക്കാട് ജില്ലയിലെ അത്തിപ്പൊറ്റ എന്ന ഗ്രാമത്തിലെ ഒരു ക്ഷേത്രമാണ് **മങ്ങോട്ടുകാവ് ക്ഷേത്രം**. ആലത്തൂരിൽ നിന്ന് 12കി.മി അകലെയാണ് ക്ഷേത്രം സ്ഥിതിചെയ്യുന്നത്. പാലക്കാട്ടു ഗ്രാമീണ ജനതയുടെ എല്ലാ നിഷ്കളങ്ക സ്വഭാവങ്ങളും ഈ ക്ഷേത്രവുമായി ബന്ധപ്പെട്ടിരിക്കുന്നു.

ഇവിടത്തെ പ്രതിഷ്ഠ മങ്ങോട്ടു ഭഗവതി(ഭദ്രകാളി) ആണ്. ഉപദേവതകളായി ഗണപതിയും, സുബ്രമണ്യനുമുണ്ട്. ക്ഷേത്രത്തിനു പുറത്തായി ദേവിയുടെ പരിചാരകനായ മൂക്കാൻ ചാത്തനെയും പ്രതിഷ്ഠിച്ചിരിക്കുന്നു. ഇവിടെ ചാത്തന്റെ സമീപം സർവ്വകാര്യഫലസിദ്ധിക്കായി (നല്ലതും ചീത്തയും) ഭക്തജനങ്ങൾ കോഴി, ആട് തുടങ്ങിയ മൃഗങ്ങളെ ബലിക്കായി കൊടുക്കുന്നത് സർവ്വസാധാരണമാ‍യ കാഴ്ചയാണ്. 

എല്ലാ വർഷവും വാർഷിക ഉത്സവമായ വേല വിഷു കഴിഞ്ഞു വരുന്ന രണ്ടാമത്തെ ഞായറാഴ്ച (ഏപ്രിൽ മാസത്തിൽ) ഇവിടെ നടത്തുന്നു. മങ്ങോട്ടുകാവു വേല ഉത്സവം തുടങ്ങുന്നതിനു ഒരാഴ്ച മുൻപു തന്നെ ആഘോഷങ്ങൾ തുടങ്ങുന്നു. വിഷുകഴിഞ്ഞു വരുന്ന ആദ്യത്തെ ഞായറാഴ്ച ക്ഷേത്രത്തിൽ കൊടിയേറ്റം നടക്കുന്നു. പിറ്റേന്ന് തിങ്കളാഴ്ച ഇവിടെ കരി-കളി എന്ന നൃത്ത ഉത്സവം നടക്കുന്നു. ഈ നൃത്തോത്സവത്തിൽ നായർ സമുദായാംഗങ്ങൾ പ്രദേശത്തെ എല്ലാ ഹിന്ദു വീടുകളും സന്ദർശിച്ച് ദേവീസ്തുതികൾ പാടുകയും നൃത്തം ചെയ്യുകയും ചെയുന്നു. ചൊവ്വാഴ്ച ചമൻസ്-കളി നടക്കുന്നു. ഇതിലും നായർ സമുദായാംഗങ്ങൾ എല്ലാ വീടുകളും സന്ദർശിച്ച് ദേവീസ്തുതികൾ പാടുന്നു. 

ബുധനാഴ്ച കുമ്മാട്ടി ഉത്സവം നടക്കുന്നു. ചാക്യാർ കൂത്ത്, പാവക്കൂത്ത്, തുടങ്ങിയ കലാപരിപാടികളും ക്ഷേത്രത്തിൽ ഈ ഉത്സവകാലത്ത് നടക്കുന്നു. പ്രധാന ഉത്സവ ദിവസം ധാരാളം ഭക്തജനങ്ങൾ ദേവിയെ ദർശിക്കാൻ എത്തുന്നു. 

മാങ്ങോട്ട് ഭഗവതിയുടെ മൂലസ്ഥാനം കാളമ്പത്ത്‌ പെരിയോർ വീട് ആണ്

വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
മാടായി വടുകുന്ദ ശിവക്ഷേത്രം

**മാടായി വടുകുണ്ട ശിവക്ഷേത്രം** നിർമ്മിച്ചത് കോലത്തിരി രാജാക്കന്മാരാണെന്ന് കരുതപ്പെടുന്നു. മദ്ധ്യകാലഘട്ടത്തിലാണ് ഈ ക്ഷേത്രത്തിന്റെ നിർമ്മാണം. കേരളത്തിലെ കണ്ണൂർ ജില്ലയിലെ മാടായി ഗ്രാമത്തിൽ ഉള്ള മാടായിപ്പാറ എന്ന പീഠഭൂമിക്കു മുകളിലാണ് ഈ ക്ഷേത്രം സ്ഥിതിചെയ്യുന്നത്. കണ്ണൂർ ജില്ലാ തലസ്ഥാനത്തു നിന്നും 22 കിലോമീറ്റർ വടക്കായി ആണ് ഈ ക്ഷേത്രം സ്ഥിതിചെയ്യുന്നത്. 8-ആം നൂറ്റാണ്ടിൽ ഏഴിമല ഭരിച്ചിരുന്ന മൂഷിക സാമ്രാജ്യത്തിന്റെ ഒരു ശാഖയായിരുന്നു കോലത്തിരി രാജ്യം. ഏകദേശം 1200 വർഷങ്ങൾക്കു മുൻപ് ഈ രാജവംശത്തിന്റെ ഒരു ശാഖ മാടായിയിലേക്ക് കുടിയേറിപ്പാർത്തു. മടായി അക്കാലത്തെ ഒരു പ്രധാന തുറമുഖവും വാണിജ്യ കേന്ദ്രവുമായിരുന്നു. ഏഴിമലയ്ക്ക് 4 കിലോമീറ്റർ കിഴക്കാണ് മാടായി. കടൽ നിരപ്പിൽ നിന്നും 150 അടി പൊക്കമുള്ള പീഠഭൂമിയായ മാടായിപ്പാറയിൽ ഇവർ കോട്ടകളും ക്ഷേത്രങ്ങളും നിർമ്മിച്ചു. ഇവിടെ നിന്ന് 20 കിലോമീറ്റർ ചുറ്റളവിലുള്ള എല്ലാ സ്ഥലങ്ങളും കാണാൻ കഴിയുമെന്നത് ആയിരിക്കും ഈ സ്ഥലം തിരഞ്ഞെടുക്കുവാനുള്ള കാരണം. മാടായിപ്പാറയുടെ തെക്കു-വടക്ക് മൂലയിൽ സ്വയംഭൂവായി വന്ന ശിവലിംഗം കണ്ട് ഇവിടെ ശ്രീ വടുകുണ്ട ശിവക്ഷേത്രം നിർമ്മിച്ചു എന്നാണ് വിശ്വാസം.

## പുറത്തുനിന്നുള്ള കണ്ണികൾ
*വടുകുണ്ട ശിവൻ

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
തെക്ക് വടക്ക് അല്ല...തെക്ക് പടിഞ്ഞാറ് ആണ്
കരിമ്പുഴ ബ്രഹ്മീശ്വരൻ ക്ഷേത്രം

കേരളത്തിലെ പാലക്കാട് ജില്ലയിലെ ഒരു ശിവക്ഷേത്രമാണ് **ബ്രഹ്മീശ്വരൻ ക്ഷേത്രം**. പാലക്കാട് പട്ടണത്തിൽ നിന്നും 25 കിലോമീറ്റർ അകലെയുള്ള കരിമ്പുഴ ഗ്രാമത്തിലാണ് ഈ ക്ഷേത്രം സ്ഥിതിചെയ്യുന്നത്. ,

## ബ്രഹ്മീശ്വരം ശിവക്ഷേത്രം

ഈ പഴയ ക്ഷേത്രം 2001 വരെ ഒരുപാടു നാളായി ഉപേക്ഷിക്കപ്പെട്ട നിലയിലായിരുന്നു. കരിമ്പുഴയിൽ തറവാട് ഉള്ള ചാലപ്പുറത്ത് എന്ന ഒരു നായർ കുടുംബം ഈ ക്ഷേത്രത്തിലെ പരമശിവന് വഴിപാടു കഴിക്കുവാൻ എത്തി. ചാലപ്പുറത്തു കുടുംബം ഈ ക്ഷേത്രം പുതുക്കി പണിതു. മൂന്നുവർഷം കൊണ്ടാണ് പുനരുദ്ധാരണം പൂർത്തിയായത്. ഈ കുടുംബത്തിൽ നിന്നുള്ള വ്യവസായിയായ ബി.ജി. മേനോനും പ്രശസ്ത സിനിമാ നടനായിരുന്ന യശഃശരീരനായ രവി മേനോനും ഈ പുനരുദ്ധാരണത്തിന് ചുക്കാൻ പിടിച്ചു.

## അവലംബം
 

വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
ടർബോ

[right|thumb|350px| എയർ [ഫോയിൽ ബെയറിങ്- ടർബോ ചാർജർ  Mohawk Innovative Technology Inc.  ]]
**ടർബോ** എന്നത് ആംഗലേയത്തിലെ **ടർബൈൻ** (Turbine) എന്ന പദത്തിൽ നിന്നുരുത്തിരിഞ്ഞ താരതമ്യേന പുതിയ പദമാണ്. ടർബൈൻ എന്നു തന്നെയാണ് ഇതുകൊണ്ട് വിവക്ഷിക്കുന്നത്. (Turbine = ലംബമായ ഒരക്ഷത്തിനു ചുററും ദ്രവത്താലോ വാതകത്താലോ ചുഴറ്റപ്പെടുന്ന ഒരു ചക്രം)

### ടർബോ ചേർത്തു പറയുന്ന ചില പദങ്ങൾ
* ടർബോ ചാർജർ
* ടർബോ ഫാൻ
* ടർബോ സിസ്റ്റംസ്
* ടർബോ മെഷീനുകൾ 
* പൽചക്രമുള്ള ടർബോ ഫാൻ
* ടർബോ എഞ്ചിൻ

ഇതേ പോലുള്ള മറ്റു പദങ്ങൾ

* സെർവൊ

## മറ്റ് ലിങ്കുകൾ
*How turbochargers work at HowStuffWorks.com
*Photos of 5 turbo engines over 500hp 

വർഗ്ഗം:Turbochargers
വർഗ്ഗം:Engine technology
ടർബോ ചാർജർ

[right|thumb|300px|ടർബോ ചർജറിന്റെ പരിച്ഛേദം ഉണ്ടാക്കിയത് [http://mohawkinnovative.com/newsletters/06_oilfree_turbocharger_gas_engine_applications.pdf മൊഹാവ്ക്ക്സ് ഇന്നൊവേറ്റിവ് ടെക്നോളജീസ്.]](https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Turbocharger.jpg)

**ടർബോ ചാർജർ **(Turbo Charger) എന്നത് ആന്തരികജ്വലന യന്ത്രങ്ങളിൽ (internal combustion engine) ജ്വലന പ്രക്രിയ ത്വരിതപ്പെടുത്താനായി ബഹിർഗമിക്കുന്ന പുകയെ ഉപയോഗപ്പെടുത്തി കറങ്ങുന്ന ഒരു യന്ത്രമാണ്. ഇത് ഒരു ടർബൈൻ അഥവാ പങ്കകൾ ഉള്ള ഭ്രമണചക്രമാണ്. യന്ത്രത്തിൽ നിന്നു പുറത്തു പോകുന്ന പുക ഒരു ചെറിയ പങ്കയെ കറക്കുന്നു ഇത് ഒരു മർദ്ദന(കം‍പ്രസ്സർ)യന്ത്രത്തെയും. മർദ്ദന യന്ത്രം പ്രധാനയന്ത്രത്തിനാവശ്യമായ കാറ്റിനെ മർദ്ദിച്ച് അതിന്റെ ഓക്സിജന്റെ അളവിനെ കൂട്ടി വിടുന്നു തന്മൂലം ജ്വലനത്തിന് ആവശ്യമായതിനേക്കാൾ അധികം ഓക്സിജൻ ലഭിക്കുകയും ജ്വലനപ്രക്രിയ കാര്യ്യക്ഷമമാകുകയും ചെയ്യുന്നു. ഭാരം അൽപ്പം അധികമാകുമെങ്കിലും കാര്യമായ ശക്തി വർദ്ധനവും ഇന്ധന ലാഭവുമാണ് ഇതിന്റെ പ്രധാന ഗുണം..

## പദോൽപ്പത്തി
**ടർബോ** എന്നത് ആംഗലേയത്തിലെ **ടർബൈൻ** (Turbine) എന്ന പദത്തിൽ നിന്നുരുത്തിരിഞ്ഞ താരതമ്യേന പുതിയ പദമാണ്. ടർബൈൻ എന്നു തന്നെയാണ് ഇതുകൊണ്ട് വിവക്ഷിക്കുന്നത്. (Turbine = ലംബമായ ഒരക്ഷത്തിനു ചുററും ദ്രവത്താലോ വാതകത്താലോ ചുഴറ്റപ്പെടുന്ന ഒരു ചക്രം)

### ടർബോ ചേർത്തു പറയുന്ന ചില പദങ്ങൾ
* ടർബോ ചാർജർ
* ടർബോ ഫാൻ
* ടർബോ സിസ്റ്റംസ്
* ടർബോ മെഷീനുകൾ 
* പൽചക്രമുള്ള ടർബോ ഫാൻ

ഇതേ പോലുള്ള മറ്റു പദങ്ങൾ

* സെർവൊ

## പ്രവർത്തന തത്ത്വം
ടർബോ ചാർജർ മർദ്ദിതജ്വലന യന്തങ്ങലിലാണ് ഉപയോഗിക്കുന്നത്, കാരണം ബഹിർഗമിക്കുന്ന പുക(വായു)ക്ക് പങ്കകൾ കറക്കാനുള്ള ശക്തിയുണ്ടാവുന്നത് ഇത്തരം യന്ത്രങ്ങളിലാണ്. ഈ ശക്തിയുള്ള കാറ്റുപയോഗിച്ചാണ് ടർബോയുടെ ഈ യന്ത്രം പ്രവർത്തിക്കുന്നത്. 
## പുറത്തേക്കുള്ള കണ്ണികൾ
* How turbochargers work at HowStuffWorks.com
* Photos of 5 turbo engines over 500hp 

## അവലംബം


വർഗ്ഗം:സാങ്കേതികം
ഡിസംബർ 14

ഗ്രിഗോറിയൻ കലണ്ടർ പ്രകാരം **ഡിസംബർ 14** വർഷത്തിലെ 348 (അധിവർഷത്തിൽ 349)-ാം ദിനമാണ്‌
## ചരിത്രസംഭവങ്ങൾ

* 557 - ഭൂകമ്പം മൂലം കോൺസ്റ്റാൻറിനോപ്പിളിന് ഗുരുതരമായി കേടുപാടുകൾ സംഭവിച്ചിരുന്നു.
* 1782 - ഫ്രാൻസിൽ മനുഷ്വരില്ലാതെ മോൺട്ഗോൾഫിയർ സഹോദരന്മാർ ചൂടുവായു നിറച്ച ഒരു ബലൂണിൽ ആദ്യമായി പരീക്ഷണം നടത്തി. അത് ഏതാണ്ട് 2 കിലോമീറ്റർ (1.2 മൈൽ) വരെ സഞ്ചരിച്ചിരുന്നു.
* 1819 - അലബാമ ഇരുപത്തിരണ്ടാമത്തെ സംസ്ഥാനമായി അമേരിക്കൻ ഐക്യനാടുകളിൽ ചേർക്കപ്പെട്ടു.
* 1911 - നോർവേ പര്യവേക്ഷകൻ റോൾഡ് അമുൻഡ്സണും സംഘവും ദക്ഷിണ ധ്രുവത്തിലെത്തുന്ന ആദ്യ മനുഷ്യരായി
* 1918 – പോർച്ചുഗീസ് പ്രസിഡന്റ്‌ സിദ്നിയോ പൈസ് കൊല്ലപ്പെട്ടു.
* 1939 - ശീതയുദ്ധം - ഫിൻലൻഡ്‌ ആക്രമിച്ചതിനെ തുടർന്ന് സോവിയറ്റ് യൂണിയൻ നെ ലീഗ് ഓഫ് നേഷൻസ് ൽ നിന്നും പുറത്താക്കി 
* 1946 - ഐക്യരാഷ്ട്ര പൊതുസഭയുടെ ആസ്ഥാനം ന്യൂയോർക്കിൽ സ്ഥാപിക്കുവാൻ അംഗരാജ്യങ്ങൾ വോട്ടെടുപ്പിലൂടെ തീരുമാനിക്കുന്നു.
* 1955 - അൽബേനിയ, ഓസ്ട്രിയ, ബൾഗേറിയ, കംബോഡിയ, സിലോൺ, ഫിൻലാന്റ്, ഹംഗറി, അയർലണ്ട്, ഇറ്റലി, ജോർദാൻ, ലാവോസ്, ലിബിയ, നേപാൾ, പോർച്ചുഗൽ, റുമാനിയ,സ്പെയിൻ എന്നീ രാജ്യങ്ങൾ, ഐക്യരാഷ്ട്രസഭയിൽ അംഗമായി.
* 1962 - നാസയുടെ മറൈനെർ-2 , ശുക്രനിലൂടെ പറക്കുന്ന ആദ്യ ബഹിരാകാശ പേടകം ആയി . 
* 1999 - വെനെസ്വേല യിലെ വർഗാസ്‌ ലുണ്ടായ ശക്തമായ മഴ വെള്ളപ്പൊക്കത്തിൽ പതിനായിരക്കണക്കിനു പേര് മരണപ്പെടുകയും ആയിരത്തിലധികം വീടുകൾ നഷ്ടപ്പെടുകയും ചെയ്തു  
* 2003 - രണ്ടാം ഗൾഫ് യുദ്ധത്തിനു ശേഷം ഇറാഖിന്റെ മുൻ പ്രസിഡന്റ് സദ്ദാം ഹുസൈൻ ഒളിവറയിൽ നിന്നും അമേരിക്കൻ പിടിയിലാകുന്നു.

 


## ജന്മദിനങ്ങൾ
* 1546 - 16-ആം നൂറ്റാണ്ടിലെ പ്രശസ്തനായ ജ്യോതിശാസ്ത്രജ്ഞൻ ടൈക്കോ ബ്രാഹെ
* 1924 - രാജ് കപൂർ, ഹിന്ദി സിനിമാ താരം.
* 1979 - മൈക്കൽ ഓവൻ, ഇംഗ്ലീഷ് ഫുട്ബോൾ താരം.

## ചരമ വാർഷികങ്ങൾ
* 1591 - കുരിശിന്റെ വിശുദ്ധ യോഹന്നാൻ, സ്പാനിഷ് കവിയും ക്രൈസ്തവ സന്യാസിയും.
* 1799 - ജോർജ് വാഷിംഗ്‌ടൺ, അമേരിക്കൻ ഐക്യനാടുകളുടെ പ്രഥമ പ്രസിഡന്റ്.

## ഇതര പ്രത്യേകതകൾ
* ഇന്ത്യയിൽ ഊർജ്ജ സംരക്ഷണ ദിനം.

വർഗ്ഗം:ഡിസംബർ 14
ഡിസംബർ 15

ഗ്രിഗോറിയൻ കലണ്ടർ പ്രകാരം **ഡിസംബർ 15** വർഷത്തിലെ 349 (അധിവർഷത്തിൽ 350)-ാം ദിനമാണ്‌
## ചരിത്രസംഭവങ്ങൾ

* 687 - പോപ് സെർഗിയൂസ് I നെ തെരഞ്ഞെടുത്തു.
* 1970 - സോവിയറ്റ് സ്പേസ് ക്രാഫ്റ്റ് വെനീറ 7 ശുക്രനിൽ വിജയകരമായി എത്തി. മറ്റൊരു ഗ്രഹത്തിലെ ആദ്യത്തെ വിജയകരമായ ലാൻഡിംഗ് ആണിത്.
*1976 - സമോവ ഐക്യരാഷ്ട്രസഭയിൽ അംഗമായി.
*1994 - നെറ്റ്‌സ്കേപ് ബ്രൗസർ പുറത്തിറങ്ങി.
*1997 - താജിക്കിസ്ഥാൻ എയർലൈൻ വിമാനം, ഷാർജ മരുഭൂമിയിൽ തകർന്നു വീണു 85 പേർ മരണമടഞ്ഞു.
* 2000 - ചെർണോബിൽ ആണവ ഊർജ്ജ നിലയത്തിലെ മൂന്നാമത്തെ റിയാക്റ്റർ അടച്ചു .
*2001 - ഇറ്റലിയിലെ പിസ എന്ന പ്രവിശ്യയിലുള്ള പിസാ ഗോപുരം - അഥവാ പിസയിലെ ചരിഞ്ഞ ഗോപുരം-  11 വർഷങ്ങൾക്ക് ശേഷം പൊതു ജനങ്ങൾക്ക് തുറന്നു കൊടുത്തു.   


## ജന്മവാർഷികങ്ങൾ
*37 - നീറോ ചക്രവർത്തി, റോമൻ ഭരണാധികാരി.
* 1976 – ഇന്ത്യൻ ഫുട്ബാൾ കളിക്കാരൻ ബൈച്ചുങ് ബൂട്ടിയ.

## പരസ്യം

*1950 - സർദാർ വല്ലഭായി പട്ടേൽ, ഇന്ത്യൻ സ്വാതന്ത്ര്യ സമര സേനാനിയും പ്രഥമ ആഭ്യന്തര മന്ത്രിയും.
*1966 - വാൾട്ട് ഡിസ്നി, ആനിമേഷൻ രംഗത്തു ശ്രദ്ധേയനായ അമേരിക്കക്കാരൻ.

വർഗ്ഗം:ഡിസംബർ 15
വർഗ്ഗം:ഡിസംബർ
ഡിസംബർ 16

ഗ്രിഗോറിയൻ കലണ്ടർ പ്രകാരം **ഡിസംബർ 16** വർഷത്തിലെ 350 (അധിവർഷത്തിൽ 351)-ാം ദിനമാണ്‌
## ചരിത്രസംഭവങ്ങൾ

*1431 - നൂറ്റാണ്ടു യുദ്ധം: പാരീസിലെ നോത്ര ദാമിൽ ഇംഗ്ലണ്ടിലെ ഹെൻട്രി ആറാമൻ കിരീടധാരണം ചെയ്തു.
* 1497 - വാസ്കോ ഡ ഗാമ കേപ് ഓഫ് ഗുഡ് ഹോപ്പ് കടന്നു യാത്ര തുടർന്നു.
* 1689 - കൺവെൻഷൻ പാർലമെന്റ്: ബിൽ ഓഫ് റൈറ്റ്സ് 1689 ഡിക്ലറേഷൻ ഓഫ് റൈറ്റിൽ  ഉൾപ്പെടുത്തിയിരിക്കുന്നു.
* 1773 - അമേരിക്കൻ വിപ്ലവത്തിനു തുടക്കമിട്ട ബോസ്റ്റൺ ടീ പാർട്ടി. തേയില നിയമത്തിനെതിരേ പ്രതിഷേധിച്ച് സൺസ് ഓഫ് ലിബർട്ടി അംഗങ്ങൾ തേയിലപ്പെട്ടികളെടുത്ത് ബോസ്റ്റൺ തുറമുഖത്തു കടലിലെറിഞ്ഞു.
* 1811 - മിസ്സൗറിയിലെ ന്യൂ മാഡ്രിഡിനു സമീപമുള്ള നാല് വലിയ ഭൂകമ്പങ്ങളുടെ പരമ്പരയിൽ ആദ്യത്തെ രണ്ടെണ്ണം സംഭവിക്കുന്നു.
* 1903 - ബോംബെയിലെ താജ്മഹൽ പാലസ് & ടവർ ഹോട്ടൽ അതിഥികൾക്ക് വേണ്ടി അതിന്റെ വാതിലുകൾ ആദ്യമായി തുറന്നു.
* 1912 - ആദ്യ ബാൽകൻ യുദ്ധം: എല്ലി യുദ്ധത്തിൽ റോയൽ ഹെലനിക് നാവികസേന ഓട്ടമൻ നാവിക സേനയെ കീഴടക്കി .
* 1922 - പോളണ്ടിന്റെ പ്രസിഡന്റ് ഗബ്രിയേൽ നറൂറ്റോവിച്ച് വാഴ്സോയിൽ വച്ച് കൊല്ലപ്പെട്ടു.
* 1941 - രണ്ടാം ലോകമഹായുദ്ധം: ജാപ്പനീസ് സൈന്യം മിറി, സാരവാക്ക് പിടിച്ചെടുത്തു.
* 1971 - ബംഗ്ലാദേശ് വിമോചനത്തിന്റെ പേരിൽ ഇന്ത്യയും പാകിസ്താനും തമ്മിലുള്ള യുദ്ധം പാകിസ്താന്റെ കീഴടങ്ങലോടെ അവസാനിച്ചു.
*1991 - കസാഖ്സ്ഥാൻ സോവിയറ്റ് യൂണിയനിൽ നിന്ന് സ്വാതന്ത്ര്യം പ്രഖ്യാപിച്ചു.
* 2000 - അലബാമയിലെ ടസ്കലൂസയിൽ ഡിസംബർ 2000 ടസ്കലൂസ ചുഴലിക്കാറ്റിൽ ഒരു എഫ് 4 ടൊർണാഡോയിൽ 11 പേർ കൊല്ലപ്പെടുകയും 125 പേർക്ക് പരിക്കേൽക്കുകയും ചെയ്തു. ചുഴലിക്കാറ്റിൽ നിന്നുണ്ടായ നാശനഷ്ടങ്ങൾ 35 മില്യൺ ഡോളറാണ്.
* 2014 –പാകിസ്താനിലെ പെഷവാറിലെ ആർമി പബ്ലിക് സ്കൂളിൽ പാക് സൈന്യം നടത്തിയ ആക്രമണത്തിൽ 145 പേർ കൊല്ലപ്പെട്ടു.കൂടുതലും സ്ക്കൂൾ കുട്ടികളായിരുന്നു


## ജന്മവാർഷികങ്ങൾ
* 1775 - ജെയ്ൻ ഓസ്റ്റിൻ, ബ്രിട്ടീഷ് എഴുത്തുകാരി.
## ചരമവാർഷികങ്ങൾ
* 1965 - സോമർസെറ്റ് മോം, ബ്രിട്ടീഷ് എഴുത്തുകാരൻ.
* 2013 - ഇന്ത്യയിലെ നാട്ടുരാജ്യമായ തിരുവിതാംകൂറിലെ അവസാനത്തെ ഇളയ രാജാവായിരുന്ന (1922–1947) ഉത്രാടം തിരുനാൾ മാർത്താണ്ഡവർമ്മ.

## ഇതര പ്രത്യേകതകൾ
* ബഹറിൻ - ദേശീയ ദിനം
* ബംഗ്ലാദേശ് - വിജയദിനം
* കസാഖ്‌സ്ഥാൻ - സ്വാതന്ത്ര്യ ദിനം
* നേപ്പാൾ - ഭരണഘടനാ ദിനം
* ദക്ഷിണാഫ്രിക്ക - അനുരഞ്ജന ദിനം

വർഗ്ഗം:ഡിസംബർ 16
ആറാട്ടുപുഴ ക്ഷേത്രം

thumb|250px
കേരളത്തിലെ തൃശ്ശൂർ ജില്ലയിലെ ആറാട്ടുപുഴയിലെ പ്രശസ്തമായ ധർമശാസ്ത ക്ഷേത്രമാണ് **ആറാട്ടുപുഴ ക്ഷേത്രം**.

## ചരിത്രം

ഈ ക്ഷേത്രത്തിന് 3,000 വർഷത്തിൽ അധികം പഴക്കം ഉണ്ടെന്നു കരുതപ്പെടുന്നു. അക്കാലങ്ങളിൽ ഇത് ദ്രാവിഡക്ഷേത്രമായിരുന്നു എന്നും പിന്നീട് കേരളത്തിലെ പ്രബലമായ ബൗദ്ധക്ഷേത്രമായി പരിണമിച്ചു എന്നും കരുതുന്നു. 8-ആം നൂറ്റാണ്ടിലാണ്‌ ഇത് ഹിന്ദുക്കളുടെ കൈകളിലെത്തിച്ചേരുന്നത്.  പുരാതനവും പ്രശസ്തവുമായ ദേവമേള ഉത്സവം ഇവിടെയാണ് നടക്കുക.  108 ആനപ്പുറത്താണ് ഇവിടെ പൂരം നടത്തുക.108 ആനകൾ മുഴുവനും വെവേറെ ക്ഷേത്രങ്ങളിൽ നിന്നാണ് വരുന്നത്. ഓരോ ആനകളും ഓരോ ദേവകളെ പ്രതിനീധീകരിക്കും. ആറാട്ടുപുഴ ശാസ്താവ് ആതിഥേയനായിരിക്കും. എല്ലാ ദേവീദേവന്മാരും ഈ ഉത്സവത്തിന് ഒത്തുകൂടാറുണ്ടെന്നു വിശ്വസിക്കപ്പെടുന്നു.

## പ്രതിഷ്ഠ

"അയ്യപ്പനാണ്" പ്രധാന പ്രതിഷ്ഠ. എല്ലാ ദേവതകളുടെയും  ദൈവിക സാന്നിധ്യം ഇവിടത്തെ പ്രതിഷ്ഠയിൽ ഉണ്ടെന്നാണു വിശ്വാസം. ഇടതു കാലും വലതു കാലും മടക്കി ചമ്രം പിടിഞ്ഞിരുന്ന് ഇടതു കൈ വലത്തേ തുടയിൽ വിശ്രമിക്കുന്ന രീതിയിൽ ശാന്തമായി ഇരുന്ന് വലതു കാൽ മുട്ടിൽ ഊന്നിയ വലതു കൈയിൽ *അമൃത കലശം* ഏന്തിയ ഇവിടത്തെ ശാസ്താ വിഗ്രഹം പ്രശസ്തമാണ്.

ശ്രീരാമന്റെ ഗുരുവായ ഗുരു വസിഷ്ഠന്റെ ദൈവിക ചേതന ഈ ക്ഷേത്രത്തിലെ വിഗ്രഹത്തിൽ കുടികൊള്ളുന്നു എന്നാണ് വിശ്വാസം.  മറ്റു പ്രതിഷ്ഠകളൊന്നും തന്നെ ഇല്ലാത്ത കേരളത്തിലെ ചുരുക്കം ചില ക്ഷേത്രങ്ങളിൽ ഒന്നാണ് ഈ ക്ഷേത്രം.

## വഴിപാടുകൾ
തിരൂട്ട്, അട, നാളികേരമുടക്കൽ, കരിക്കഭിഷേകം എന്നിവ ദേവൻ പ്രിയപ്പെട്ട വഴിപാടുകളാൺ. ആറാട്ടുപുഴ  ശാസ്താവിനു അടയാൺ ഏറ്റവും ഇഷ്ടം. മാസത്തിൽ 15 ദിവസത്തിലധികം അട വഴിപാട് ഉണ്ടാകും. ദുരിതഹരവും കാര്യസിദ്ധിയുമാൺ ഫലം.

## ആണ്ടുവിശേഷങ്ങൾ
മീനമാസത്തിലെ പൂരാഘോഷം, മിഥുനത്തിലെ പ്രതിഷ്ഠാദിനം, കർക്കടകത്തിലെ മഹാഗണപതി ഹോമം,ഇല്ലംനിറ, ചിങ്ങത്തിലെ ഉത്രാടം നാളിലെ ത്രുപ്പുത്തരി, കന്നിമാസത്തിലെ നവരാത്രി ആഘോഷങ്ങൾ, വൃശ്ചികത്തിലെ ദേശവിളക്ക്, ധനുമാസത്തിലെ പത്താമുദയ ആഘോഷങ്ങൾ, എല്ലാ മലയാള മാസത്തിലെയും ഒന്നാം തിയതിയും മുപ്പെട്ടു ശനിയാഴ്ചയും പ്രധാന വിശേഷങ്ങളാൺ. ആണ്ടുവിശേഷങ്ങളിൽ പ്രധാനം പൂരം തന്നെയാൺ.

## ദേവസംഗമം
പെരുവനം ഗ്രാമത്തിലെ 108 ദേവിദേവന്മാരുടെ  സംഗമ ഭൂമിയായിരുന്നു ആറാട്ടുപുഴ. ഇന്ന് ദേവമേളയിൽ 23 ദേവിദേവന്മാർ പങ്കെടുക്കുന്നുണ്ട്. ആറാട്ടുപുഴപൂരത്തിൻറെ നെടുനായകത്വം വഹിക്കുന്ന തൃപ്രയാറപ്പൻ  തൻറെ ഗുരുനാഥനെ കാണാൻ വരുന്നതാണ്‌  ആറാട്ടുപുഴപൂരം എന്നാണ്‌ ഐതിഹ്യം. പരബ്രഹ്മസ്വരൂപികളായ മുപ്പത്തിമുക്കോടി ദേവതകൾക്കുപുറമെ യക്ഷകിന്നര ഗന്ധർവ്വന്മാരും ആറാട്ടുപുഴപൂരത്തിനു എത്തുന്നു എന്നാണ്‌ വിശ്വാസം.

## ക്ഷേത്രഭരണം
മാടമ്പ് എളമണ്ണ്, ചോരുഞ്ചേടത്ത്, കരോളിൽ എളമണ്ണ്, ചിറ്റിശ്ശേരി കപ്ലിങ്ങാട്ട്, ഓട്ടുമേയ്ക്കാട്ടൂർ എന്നീ മനകൾക്കാണ്‌ ഊരായ്മ സ്ഥാനം. കൊച്ചിൻ ദേവസ്വം ബോർഡിന്റെ കീഴിലാൺ ആറാട്ടുപുഴ ക്ഷേത്രം.

## ചിത്രശാല

ചിത്രം:വില്ലൂണിത്തറ-ആറാട്ടുപുഴ ക് ഷെത്രം.JPG|വില്ലൂണിത്തറ
ചിത്രം:ആൽത്തറ-ആറാട്ടുപുഴ ക് ഷെത്രം.JPG|ആൽത്തറ
പ്രമാണം:ആറാട്ടുപുഴ ക്ഷേത്രം.JPG
ചിത്രം:ArattupuzhaTemple Pooram day.JPG|പൂര തലേന്ന്


## അവലംബം

## കുറിപ്പുകൾ
* തൃശ്ശൂരിൽ നിന്നും കൊടുങ്ങല്ലൂരിലേയ്ക്കുള്ള വഴിയായ തൃശ്ശൂർ-കൊടുങ്ങല്ലൂർ പാതയിൽ *തേവർ ബസ് സ്റ്റോപ്പി*ൽ നിന്നും‍ 2 കിലോമീറ്റർ കിഴക്കോ‍ട്ടു പോയാൽ ഈ ക്ഷേത്രത്തിലെത്താം.

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശാസ്താക്ഷേത്രങ്ങൾ
ചെറായി ഗൗരീശ്വര ക്ഷേത്രം

കേരളത്തിലെ പ്രധാന ക്ഷേത്രങ്ങളിൽ ഒന്നാണ് **ചെറായി ഗൌരീശ്വര ക്ഷേത്രം**. ഈ ക്ഷേത്രം എറണാ‍കുളം ജില്ലയിലെ ചെറായി ഗ്രാമത്തിലാണ് സ്ഥിതി ചെയ്യുന്നത്. ഈ ക്ഷേത്രം പരിപാലിക്കുന്നത് വിജ്ഞാന വർദ്ധിനി സഭ (വി.വി. സഭ) എന്ന സംഘടനയാണ്. *മലയാള പളനി* എന്നും ഈ ക്ഷേത്രം അറിയപ്പെടുന്നു. ഈ ക്ഷേത്രത്തിലെ ഉത്സവം എറണാകുളം ജില്ലയിലെ തന്നെ ഏറ്റവും വലിയ ഉത്സവമാണ്. എല്ലാ വർഷവും ജനുവരി മാസത്തിലെ അവസാനത്തെ രണ്ട് ആഴ്ചയും ഫെബ്രുവരി മാസത്തിലെ ആദ്യത്തെ രണ്ട് ആഴ്ചയുമായി ആണ് ഈ ഉത്സവം നടക്കുക. 20 മുതൽ 30 ആനകൾ വരെ കാണുന്ന പ്രദക്ഷിണം ഈ ഉത്സവത്തിന്റെ ഒരു പ്രധാന ആകർഷണമാണ്.  ശ്രീനാരായണഗുരു ദേവനാണ് ഇവിടെ പ്രതിഷ്ഠനടത്തിയത്.

ചെറായിയിൽ ഉള്ള മറ്റൊരു പ്രശസ്തമായ ക്ഷേത്രം അഴീക്കൽ ശ്രീ വരാഹ ക്ഷേത്രം ആണ്. ഇവിടത്തെ എടുപ്പുകുതിര പ്രശസ്തമാണ്.

വർഗ്ഗം:എറണാകുളം ജില്ലയിലെ ക്ഷേത്രങ്ങൾ
മഞ്ഞപ്ര (എറണാകുളം ജില്ല)

കേരളത്തിലെ എറണാകുളം ജില്ലയിലെ മഞ്ഞപ്ര ഗ്രാമപഞ്ചായത്തിന്റെ ആസ്ഥാനമാണ് **മഞ്ഞപ്ര** ഗ്രാമം. അങ്കമാലിയിൽ നിന്ന് 10 കിലോമീറ്ററും കാലടിയിൽ നിന്ന് 6 കിലോമീറ്ററുമാണ് മഞ്ഞപ്രയിലേക്കുള്ള ദൂരം. ചന്ദ്രപ്പുരയും വടക്കുംഭാഗവുമാണ് പ്രധാന ബിസിനസ് കേന്ദ്രങ്ങൾ. ക്രിസ്തീയ തീർത്ഥാടന കേന്ദ്രമായ മലയാറ്റൂർ മഞ്ഞപ്രയിൽ നിന്ന് 10 കിലോമീറ്റർ അകലെയാണ്.

മഞ്ഞപ്ര ഒരു ഗ്രാമപഞ്ചായത്ത് ആണ്. 2006 മാർച്ചിൽ നടന്ന പഞ്ചായത്ത് തിരഞ്ഞെടുപ്പിൽ ഐക്യ ജനാധിപത്യ മുന്നണി തിരഞ്ഞെടുക്കപ്പെട്ടു. 

## ആരാധനാലയങ്ങൾ
### അമ്പലങ്ങൾ
* കാർപ്പിള്ളിക്കാവ് ശ്രീ മഹാദേവ ക്ഷേത്രം 
*പുത്തൂർപ്പിള്ളി ശ്രീ കൃഷ്ണസ്വാമി ക്ഷേത്രം
### പള്ളികൾ
*മഞ്ഞപ്ര മാർസ്ലീവാ ഫൊറോന പള്ളി 
*സെന്റ് ജോർജ്ജ് യാക്കോബായ പള്ളി
* സെന്റ് സെബാസ്ററ്യൻസ്‌ പള്ളി  സെബിപുരം

## എത്താനുള്ള വഴി
* ഏറ്റവും അടുത്തുള്ള റെയിൽ‌വേ സ്റ്റേഷൻ - അങ്കമാലി
*ഏറ്റവും അടുത്തുള്ള വിമാനത്താവളം - നെടുമ്പാശ്ശേരി

വർഗ്ഗം:എറണാകുളം ജില്ലയിലെ ഗ്രാമങ്ങൾ
വല്ലം സെന്റ് തെരേസ ദേവാലയം

എറണാകുളം ജില്ലയിലെ വല്ലത്തു സ്ഥിതി ചെയ്യുന്ന ഒരു ക്രൈസ്തവ ദേവാലയമാണ് **സെന്റ് തെരേസാസ് ഫൊറോന പള്ളി**.

ആവിലായിലെ വിശുദ്ധ തെരേസയുടെ പേരിൽ കേരളത്തിലുള്ള ഏക ക്രിസ്തീയ ദേവാലയമാണ് വല്ലം സെന്റ് തെരേസ ദേവാലയം. റോമൻ കത്തോലിക്ക സഭയുടെ കീഴിൽ വേദപരാംഗത എന്ന പട്ടം ലഭിച്ച ആദ്യത്തെ വനിതയായിരുന്നു വിശുദ്ധ തെരേസ. സീറോ മലബാർ കത്തോലിക്കാ സഭയിലെ എറണാകുളം-അങ്കമാലി അതിരൂപതയുടെ കീഴിലാണ് ഈ ദേവാലയം സ്ഥിതി ചെയ്യുന്നത് 

## തിരുനാൾ
ഈ പള്ളിയുടെ തിരുന്നാൾ എല്ലാ വർഷവും‍ ഒക്ടോബർ മാസം 21-നും 22-നുമായി നടക്കുന്നു. ‘അമ്മ തെരേസ’യെ വിദ്യാർത്ഥികൾ അവരുടെ വിശുദ്ധയായി കരുതുന്നു.

## സ്ഥാനം
പെരുമ്പാവൂർ - അങ്കമാലി പാതയിൽ, പെരുമ്പാവൂർ പട്ടണത്തിൽ നിന്ന് രണ്ട് കിലോമീറ്റർ അകലെ വല്ലം കവലയിൽ നിന്ന് 500 മീറ്റർ മാറി സ്ഥിതി ചെയ്യുന്നു.

## ചിത്രശാല

File:Last_Supper_at_Vallam_St._Theresa_of_Avila_Forane_Church.JPG|അന്ത്യത്താഴം


## അവലംബം

## കുറിപ്പുകൾ
 

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വൈലിക്കുളങ്ങര ഭഗവതി ക്ഷേത്രം

കേരളത്തിലെ തൃശ്ശൂർ ജില്ലയിലെ ഒരു ഭദ്രകാളി ക്ഷേത്രമാണ് **വൈലിക്കുളങ്ങര ഭഗവതി ക്ഷേത്രം**. ഗുരുവായൂരിന് അടുത്താണ് ഈ ക്ഷേത്രം. ഈ ക്ഷേത്രത്തിലെ പ്രധാൻ ഉത്സവം *മകര ചൊവ്വ* ആണ്. മലയാള മാസമായ മകരമാസത്തിലെ ആദ്യത്തെ ചൊവ്വാഴ്ചയാണ് ഈ ഉത്സവം തുടങ്ങുക. ഇവിടത്തെ നവരാത്രി സംഗീതോത്സവം പ്രശസ്തമാണ്.

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഭഗവതി ക്ഷേത്രങ്ങൾ
തൃച്ചംബരം ശ്രീകൃഷ്ണ ക്ഷേത്രം

കേരളത്തിലെ കണ്ണൂർ ജില്ലാ‍ തലസ്ഥാനത്തു നിന്നും 20 കിലോമീറ്റർ ദൂരെയാണ് **തൃച്ചംബരം ശ്രീകൃഷ്ണ ക്ഷേത്രം**. സുഗന്ധവ്യഞ്ജന വ്യാപാരത്തിന് പ്രശസ്തമായ തളിപ്പറമ്പ് പട്ടണത്തിന് അടുത്താണ് ഈ ക്ഷേത്രം.  ത്രിമൂർത്തികൾ ഒരാളായ മഹാവിഷ്ണുവിന്റെ ഒൻപതാമത്തെ അവതാരമായ  ശ്രീകൃഷ്ണ പരമാത്മാവ് ആണ് മുഖ്യ ആരാധനാമൂർത്തി. 

## പ്രതിഷ്ഠ
ഈ ക്ഷേത്രത്തിലെ പ്രതിഷ്ഠ കംസവധത്തിനുശേഷമുള്ള കൃഷ്ണൻ ആണ്. അതിനാൽ രൗദ്രഭാവത്തിലാണ് പ്രതിഷ്ഠ. കിഴക്കോട്ട് ദർശനം. ഏകദേശം നാലടിക്കും അഞ്ചടിക്കും ഇടയിൽ ഉയരം ഇവിടത്തെ വിഗ്രഹത്തിനുണ്ട്. രണ്ടുകൈകളേയുള്ളൂ.  ഗുരുവായൂരിലുള്ള വിഗ്രഹത്തേക്കാൾ അല്പം ഉയരം കൂടുതലാണ് ഇവിടത്തേതിന്. മറ്റു ക്ഷേത്രങ്ങളിൽനിന്ന് വ്യത്യസ്തമായി ഇവിടെ നിർമ്മാല്യദർശനം ശുഭകരമല്ല. കംസവധത്തിനുശേഷം രൗദ്രഭാവത്തിലുള്ള കൃഷ്ണനായതിനാൽ നട തുറക്കും മുമ്പേ തിടപ്പള്ളി തുറന്ന് നിവേദ്യം തയ്യാറാക്കുന്നു. കയ്യിൽ നിവേദ്യവും പിടിച്ചാണ് മേൽശാന്തി നട തുറക്കുന്നത്. അഭിഷേകം കഴിഞ്ഞാൽ ഉടനെത്തന്നെ നിവേദ്യം നടത്തണം. നിർമ്മാല്യദർശനം ശുഭകരമല്ലാത്ത കേരളത്തിലെ ഏക ക്ഷേത്രമാണ് തൃച്ചംബരം.  ക്ഷേത്രത്തിന്റെ നടയിലെ മതിലുകളിലുള്ള ശില്പങ്ങൾ അതിമനോഹരമാണ്. തെക്കേ ഇന്ത്യയിലെ ക്ഷേത്രങ്ങളിൽ വെച്ച് ചുവർച്ചിത്രങ്ങളുടെ ഏറ്റവും നല്ല ഒരു ശേഖരം ഈ ക്ഷേത്രത്തിന്റെ മതിലുകളിൽ കാണാം. ഉപദേവതകളായി നാലമ്പലത്തിനുള്ളിൽ കന്നിമൂലയിൽ ഗണപതിയും ഇടത്ത്ഭാഗത്തായി വിഷ്വക്‌സേനനെന്ന പരിചാരകനും, വടക്കുപടിഞ്ഞാറേ മൂലയിൽ ശിവനും, ക്ഷേത്രമുറ്റത്ത് നാലുവശവും വെള്ളത്താൽ ചുറ്റപ്പെട്ട ദുർഗ്ഗയും, തെക്കുപടിഞ്ഞാറേ മൂലയിൽ ശാസ്താവും കുടികൊള്ളുന്നു. ക്ഷേത്രത്തിനു ചുറ്റും മൂന്നു കുളങ്ങൾ ഉണ്ട്. ശങ്കരനാരായണ സങ്കല്പത്തിലും  ക്ഷേത്രത്തിൽ ആരാധന നടത്തുന്നു. 

## ചടങ്ങുകൾ
ലഘുചിത്രം|Shri Krishna Temple, Trichambaram, Taliparamba
ഇവിടത്തെ വാർഷികോത്സവം ഒരു വർണാഭമായ ഉത്സവമാണ്. രണ്ട് ആഴ്ച നീണ്ടു നിൽക്കുന്ന ഉത്സവം മലയാള മാസം കുംഭം 22-നു ആണ് ആരംഭിക്കുക. (സാധാരണയായി മാർച്ച് 6-നു) കൊടിയേറ്റത്തോടെയാണ് ഉത്സവം തുടങ്ങുക. മീനം 6-നു (സാധാരണയായി മാർച്ച് 20-നു) ഉത്സവ സമാപ്തി കുറിച്ച് *കൂടിപ്പിരിയൽ* നടക്കുന്നു. ഇതിൽ കുംഭം 27, 28 മഹോത്സവവും,  മീനം 1,2 ദേവോത്സവവുമാണ്. ഇതിനിടയ്ക്കുള്ള 11 ദിവസങ്ങളിൽ തൃച്ചമ്പ്രം ക്ഷേത്രത്തിൽ നിന്നും 1 കിലോമീറ്റർ അകലെയുള്ള പൂക്കോത്ത്നടയിൽ തിടമ്പു നൃത്തം നടക്കുന്നു. (ശ്രീ കൃഷ്ണന്റെയും തളിപ്പറമ്പിൽ നിന്നും 7 കിലോമീറ്റർ അകലെയുള്ള മഴൂർ(ധർമ്മംകുളങ്ങര) ക്ഷേത്രത്തിലെ ബലരാമന്റെയും തിടമ്പുകളേറ്റിക്കൊണ്ട് നടത്തുന്ന ഒരു നൃത്തം).

## ഐതിഹ്യം
ശ്രീ ശംബര മഹർഷി ഭഗവദ്‌വിലാസങ്ങൾ കാണാൻ തപസ്സനുഷ്ഠിച്ച വനഭൂമിയാണ് ക്ഷേത്രം സ്ഥിതിചെയ്യുന്ന സ്ഥലമെന്നും, അതിന്റെ ഓർമ്മയ്ക്കായി *തിരു ശംബര* എന്ന പേരിൽ നിന്നാണ് തൃച്ചമ്പ്രം ക്ഷേത്രത്തിനു ആ പേരു വന്നത് എന്നാണ് ഐതിഹ്യം.
### കൂടിപ്പിരിയൽ
പൂക്കോത്ത് നമ്പൂതിരിയുടെ അന്തർജ്ജനത്തിന്റെ ആഗ്രഹ സാധൂകരണത്തിനായി ആ ഇല്ലത്തിന്റെ തിരുമുറ്റമായിരുന്ന സ്ഥലത്ത് നടക്കുന്ന രാമകൃഷ്ണ ലീലകളാണെന്ന ഐതിഹ്യമുണ്ട്.
മുൻ ശബരിമല മേൽശാന്തി പെരികമന ശങ്കരനാരായണൻ നമ്പൂതിരിയുടെ രചനയിൽ മധുരമായ 
തൃച്ചംബരോത്സവ സ്തുതി പ്രസിദ്ധമാണ്. തൃച്ചംബരേശസുപ്രഭാതവും പെരികമന രചിച്ചിട്ടുണ്ട്.

## ഇതും കാണുക

*തളിപ്പറമ്പ്
*പറശ്ശിനിക്കടവ്
*പറശ്ശിനിക്കടവ് മുത്തപ്പൻ ക്ഷേത്രം
*കുന്നത്തൂർ പാടി
*രാജരാജേശ്വര ക്ഷേത്രം

## പുറത്തുനിന്നുള്ള കണ്ണികൾ

*തൃച്ചമ്പ്രം ക്ഷേത്രത്തിന്റെ ഉപഗ്രഹ ചിത്രം 

വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
ഡിസംബർ 17

ഗ്രിഗോറിയൻ കലണ്ടർ പ്രകാരം **ഡിസംബർ 17** വർഷത്തിലെ 351 (അധിവർഷത്തിൽ 352)-ാം ദിനമാണ്‌
## ചരിത്രസംഭവങ്ങൾ

* 497 BC - ആദ്യത്തെ സാറ്റർനാലിയ ആഘോഷം പുരാതന റോമിൽ ആഘോഷിച്ചു.
* 1837 - സെന്റ് പീറ്റേഴ്സ്ബർഗിലെ ശീതകാല കൊട്ടാരത്തിൽ ഉണ്ടായ തീപ്പിടിത്തം 30 ഗാർഡുകൾ കൊല്ലപ്പെട്ടു.
* 1843 - ചാൾസ് ഡിക്കൻസിന്റെ ഏ ക്രിസ്മസ് കാ‍രൾ എന്ന പ്രശസ്തമായ നോവൽ പുറത്തിറങ്ങി.
* 1960 - മ്യൂണിക്കിൽ C-131 അപകടം: വിമാനത്തിലുണ്ടായിരുന്ന ഇരുപതോളം യാത്രക്കാരും ജീവനക്കാരും കൊല്ലപ്പെട്ടു.
* 1961 - ഓപറേഷൻ വിജയ് എന്ന സൈനിക നടപടിയിലൂടെ പോർച്ചുഗീസ് നിയന്ത്രണത്തിൽ നിന്നും സ്വതന്ത്രമാക്കി ഗോവയെ ഇന്ത്യയോടു ചേർത്തു.
* 1970 - നെവാദ ടെസ്റ്റ്‌ സൈറ്റ് ൽ അമേരിക്കയുടെ അണുപരീക്ഷണം
* 1977 - മുറോറ ഐലൻഡിൽ ഫ്രാൻസിന്റെ അണുപരീക്ഷണം
* 1980 - നെവാദ ടെസ്റ്റ്‌ സൈറ്റ് ൽ ബ്രിട്ടൻ അണുപരീക്ഷണം നടത്തി
* 1986 - ഇംഗ്ലണ്ട് ലെ പെപ്പ് വർത്ത് ഹോസ്പിറ്റലിൽ ഡാവിന തോംപ്സൺ എന്ന വനിതയിൽ ഒരേ സമയം ഹൃദയം, ശ്വാസകോശം, കരൾ എന്നിവ മാറ്റി വച്ചു.
* 2005 - ഭൂട്ടാൻ രാജാവ് ആയിരുന്ന ജിഗ്മേ സിംഗ്യേ വാങ്ചൂക്ക് സ്ഥാനത്യാഗം ചെയ്തു.
* 2009 - എം.വി. ഡാനി എഫ് II ലെബനാൻ തീരത്ത് മുങ്ങി. അതിലുണ്ടായിരുന്ന 44 ആൾക്കാരും 28,000 മൃഗങ്ങളും കൊല്ലപ്പെട്ടു.
* 2012 -നാസയുടെ ചന്ദ്രന്റെ ഗുരുത്വാകർഷണമണ്ഡലത്തെക്കുറിച്ച് മാപ്പ് തയ്യാറാക്കൽ ദൗത്യം വിജയകരമായ പൂർത്തിയാക്കി


## ജന്മവാർഷികങ്ങൾ
*1972 - ജോൺ എബ്രഹാം, ഹിന്ദി സിനിമാതാരവും മോഡലും.

## ചരമവാർഷികങ്ങൾ
*1830 - സൈമൺ ബൊളിവർ ലാറ്റിനമേരിക്കൻ വിമോചന നായകൻ.
## ഇതര പ്രത്യേകതകൾ
*ഭൂട്ടാൻ - ദേശീയദിനം.

വർഗ്ഗം:ഡിസംബർ 17
ഡിസംബർ 18

ഗ്രിഗോറിയൻ കലണ്ടർ പ്രകാരം **ഡിസംബർ 18** വർഷത്തിലെ 352 (അധിവർഷത്തിൽ 353)-ാം ദിനമാണ്‌
## ചരിത്രസംഭവങ്ങൾ

*1271 - കുബിലായ് ഖാൻ‍ മംഗോളിയൻ സാമ്രാജ്യത്തിന്റെ പേര് യുവാൻ എന്നാക്കിമാറ്റി യുവാൻ രാജവംശത്തിനു തുടക്കമിട്ടു.
*1642 - ആബേൽ ടാസ്മാൻ ന്യൂസിലാന്റിൽ കാലുകുത്തുന്ന ആദ്യ യൂറോപ്യനായി.
*1777 - യുണൈറ്റഡ് സ്റ്റേറ്റ്സ് ഒക്ടോബറിൽ സാരട്ടോഗോയിൽ ബ്രിട്ടീഷ് ജനറൽ ജോൺ ബർഗോയ്നേയ്ക്കെതിരായ അമേരിക്കൻ വിമതരുടെ സമീപകാല വിജയത്തിൻറെ ഭാഗമായി അതിന്റെ ആദ്യ കൃതജ്ഞത ആഘോഷിക്കുന്നു,
*1787 - ന്യൂ ജേഴ്സി യുഎസ് ഭരണഘടന അംഗീകരിക്കുന്ന മൂന്നാമത്തെ സംസ്ഥാനം.ആയി.
*1935 - സിലോണിൽ ലങ്ക സമ സമാജ പാർട്ടി സ്ഥാപിതമായി.
*1966 - റിച്ചാർഡ് എൽ വാക്കർ ശനിയുടെ ഉപഗ്രഹമായ എപ്പിമെത്യൂസ് കണ്ടെത്തി.
*1987 - ലാറി വാൾ പേൾ പ്രോഗ്രാമിങ്ങ് ഭാഷ പുറത്തിറക്കി.
*1997 - വേൾഡ് വൈഡ് വെബ് കൺസോർഷ്യം എച്ച്. ടി. എം. എലിന്റെ നാലാമത് വെർഷൻ പുറത്തിറക്കി
*2015 - ഗ്രേറ്റ് ബ്രിട്ടനിൽ അവസാനത്തെ ആഴത്തിലുള്ള കൽക്കരി ഖനി കെല്ലിംഗ്ലി കോല്ലീയറി അടച്ചു.


## ജന്മവാർഷികങ്ങൾ
*1878 - ജോസഫ് സ്റ്റാലിൻ, സോവ്യറ്റ് കമ്മ്യൂണിസ്റ്റ് പാർട്ടിയുടെ മുൻ നേതാവ്.
*1946 - സ്റ്റീവൻ സ്പീൽബർഗ്, വിശ്രുത ഹോളിവുഡ് ചലച്ചിത്ര സംവിധാ‍യകൻ.
*1946 - സ്റ്റീവ് ബിക്കോ, വർണ്ണവിവേചനത്തിനെതിരെ പോരാടിയ ദക്ഷിണാഫ്രിക്കൻ നേതാവ്.
*1963 - ബ്രാഡ് പിറ്റ്, ഹോളിവുഡ് നടൻ.
*1971 - അരാന്റാ സാഞ്ചസ് വികാരിയോ, സ്പാനിഷ് ടെന്നിസ് താരം.
*1971 - ബർക്കാ ദത്ത്, ഇന്ത്യൻ ടെലിവിഷൻ ജേണലിസ്റ്റ്.

## ചരമവാർഷികങ്ങൾ
*1995 - കമ്പ്യൂട്ടിങ്ങ് മഹാരഥനും എഞ്ചിനീയറുമായ കോൺറാട് സ്യൂസിന്റെ ചരദിനം
## മറ്റു പ്രത്യേകതകൾ
*ലോക അറബിഭാഷാദിനം
*ഖത്തർ ദേശീയദിനം
*നൈജർ - റിപബ്ലിക് ദിനം.

വർഗ്ഗം:ഡിസംബർ 18
ഡിസംബർ 19

ഗ്രിഗോറിയൻ കലണ്ടർ പ്രകാരം **ഡിസംബർ 19** വർഷത്തിലെ 353 (അധിവർഷത്തിൽ 354)-ാം ദിനമാണ്‌
## ചരിത്രസംഭവങ്ങൾ

*1187 - പോപ് ക്ലെമന്റ് മൂന്നാമൻ തിരഞ്ഞെടുക്കപ്പെട്ടു.
*1675 - കിംഗ് ഫിലിപ്പ് യുദ്ധത്തിലെ പരമപ്രധാനമായ ഗ്രേറ്റ് സ്വാംപ് ഫൈറ്റ്, ഇംഗ്ലീഷ് കുടിയേറ്റക്കാരുടെ കയ്പേറിയ വിജയത്തിന് ഇത് വഴിവെച്ചു.
*1879 - ന്യൂസിലാൻഡ് യൂണിവേഴ്സൽ പുരുഷ വോട്ടവകാശം നൽകി.
*1907 - പെൻസിൽവാനിയയിലെ ജേക്കബ്സ് ക്രീക്കിൽ ഡർ മൈൻ ഡിസാസ്റ്ററിൽ ഇരുനൂറ്റി മുപ്പത്തൊമ്പത് കൽക്കരി ഖനി ജീവനക്കാർ കൊല്ലപ്പെട്ടു.
*1924 - അവസാന റോൾസ് റോയ്സ് സിൽവർ ഗോസ്റ്റ് ഇംഗ്ലണ്ടിലെ ലണ്ടനിലാണ് വിറ്റത്.
*1941 - ഹിറ്റ്ലർ ജർമ്മൻ സൈന്യത്തിന്റെ സുപ്രീം കമാൻഡർ-ഇൻ-ചീഫ് ആയി.
*1961 - ദാമൻ, ദിയു എന്നീ പ്രദേശങ്ങളെ പോർച്ചുഗീസ് ആധിപത്യത്തിൽ നിന്നും മോചിപ്പിച്ച് ഇന്ത്യയോടു ചേർത്തു.
*1963 - സാൻസിബാർ ബ്രിട്ടണിൽ നിന്നും സ്വതന്ത്രമായി.
*1997 - ടൈറ്റാനിക്ക് എന്ന ചലചിത്രം പുറത്തിറങ്ങി.
*2001 - അമേരിക്കൻ ഐക്യനാടുകളിലെ ലോക വ്യാപാര സമുച്ചയത്തിനു നേരേ നടന്ന 2001 സെപ്റ്റംബർ 11ലെ ഭീകരാക്രമണത്തിന്റെ ഫലമായി ഉണ്ടായ അഗ്നി മൂന്നു മാസത്തിനു ശേഷം കെടുത്തി



## ജന്മവാർഷികങ്ങൾ
*1974 - റിക്കി പോണ്ടിംഗ്, ഓസ്ട്രേലിയൻ ക്രിക്കറ്റ് താരം.
*1934 - പ്രതിഭാ പാട്ടിൽ, ഇന്ത്യയുടെ രാഷ്ട്രപതി

## ചരമവാർഷികങ്ങൾ
*
## ഇതരപ്രത്യേകതകൾ

വർഗ്ഗം:ഡിസംബർ 19
ഡിസംബർ 21

__NOEDITSECTION__
ഗ്രിഗോറിയൻ കലണ്ടർ പ്രകാരം **ഡിസംബർ 21** വർഷത്തിലെ 355 (അധിവർഷത്തിൽ 356)-ാം ദിനമാണ്. 

## ചരിത്രസംഭവങ്ങൾ

*1861 - മെഡൽ ഓഫ് ഓണർ: നേവി മെഡൽ ഓഫ് വാലറിൻറെ ഒരു വ്യവസ്ഥ ഉൾക്കൊള്ളുന്ന, പൊതു പ്രമേയം 82, പ്രസിഡന്റ് എബ്രഹാം ലിങ്കൺ ഒപ്പുവച്ചു.
*1913 -  ആദ്യത്തെ പദപ്രശ്നം ആയ ആർതർ വിന്നെയുടെ "വേർഡ് ക്രോസ്"  ന്യൂയോർക്ക് വേൾഡിൽ പ്രസിദ്ധീകരിച്ചു.
*1937 - ലോകത്തിലെ ആദ്യത്തെ മുഴുനീള ആനിമേറ്റഡ് ഫീച്ചർ, സ്നോ വൈറ്റ് ആൻഡ് ദ സെവൻ ഡ്വാർഫ്സ്, കാർത്ത് സർക്കിൾ തിയറ്ററിലെ ആദ്യത്തെ പ്രദർശനമായിരുന്നു.
*1958 - ചാൾസ് ദെ ഗോലെ ഫ്രാൻസിന്റെ പ്രസിഡന്റായി തെരഞ്ഞെടുക്കപ്പെട്ടു.
*1971 - ഉ താന്റിന്റെ പിൻ‌ഗാമിയായി കർട്ട് വാൽഡ്‌ഹെയ്ം ഐക്യരാഷ്ട്രസഭ 
*1988 - പാൻ ആം എയർവേയ്സിന്റെ വിമാനം സ്കോട്ട്‌ലൻഡിലെ ലോക്കർബീയിൽ വച്ച് ബോംബു സ്ഫോടനത്തിൽ തകർന്നു. 270 പേർ കൊല്ലപ്പെട്ടു.
*1992 - ഡച്ച് ഡിസി -10, ഫ്ലൈറ്റ് മാർട്ടിനെയർ എം പി 495, ഫറോ എയർപോർട്ടിൽ തകർന്നു, 56 പേർ കൊല്ലപ്പെട്ടു.
*1995 - ബത്ലഹേം പാലസ്തീനിന്റെ നിയന്ത്രണത്തിലായി

## ജന്മദിനങ്ങൾ
*1804 - ബെഞ്ചമിൻ ഡിസ്രേലി, ബ്രിട്ടീഷ് പ്രധാനമന്ത്രി.

## ചരമവാർഷികങ്ങൾ
*1375 - ജിയോവാനി ബൊക്കാച്ചിയോ, ഇറ്റാലിയൻ എഴുത്തുകാരൻ.
## മറ്റു പ്രത്യേകതകൾ
*മലയാളം വിക്കിപീഡിയയുടെ ജന്മ വാർഷികദിനം

വർഗ്ഗം:ഡിസംബർ 21
നായനാർ (വിവക്ഷകൾ)

* നായനാർ - എന്ന നായരിലെ ഒരു വിഭാഗം
* ചെങ്ങന്നൂരിലെ വിരാമിന്ദ നായനാർ - (ക്രി. വ. ഒൻപതാം നൂറ്റാണ്ട്)
* ചേരമാൻ പെരുമാൾ നായനാർ - (കേരളത്തിലെ രാജാവ്)
* കേസരി നായനാർ - (ആദ്യത്തെ മലയാള കഥാകൃത്ത്)
* ഇ.കെ. നായനാർ - (മുൻ കേരള മുഖ്യമന്ത്രി)
* നായനാർ - ശൈവസിദ്ധന്മാർ
സൂചിപ്പാറ വെള്ളച്ചാട്ടം

thumb|right|275px|സൂചിപ്പാറ വെള്ളച്ചാട്ടത്തിന്റെ ഒരു ദൃശ്യം
കേരളത്തിലെ വയനാട് ജില്ലയിലെ മേപ്പാടി ഗ്രാമപഞ്ചായത്തിൽ സ്ഥിതി ചെയ്യുന്ന വെള്ളച്ചാട്ടമാണ് **സൂചിപ്പാറ വെള്ളച്ചാട്ടം** അഥവാ **സെന്റിനൽ പാറ വെള്ളച്ചാട്ടം**. പല സ്ഥലങ്ങളിലും 100 മുതൽ 300 അടി വരെ ഉയരത്തിൽ നിന്നും വീഴുന്ന വെള്ളം നയനാനന്ദകരമാണ്. താഴെ വെള്ളം വന്നു വീഴുന്ന ചെറിയ തടാകത്തിൽ നീന്തുവാനും കുളിക്കുവാനും കഴിയും. സൂചിപ്പാറയിലുള്ള ഏറുമാടങ്ങളിൽ നിന്ന് പശ്ചിമഘട്ടത്തിന്റെയും താഴെയുള്ള അരുവിയുടെയും മനോഹരമായ കാഴ്ചകൾ കാണാം.  200 മീറ്ററിൽ അധികം ഉയരമുള്ള സൂചിപ്പാ‍റ (സെന്റിനൽ റോക്ക്) സാഹസിക മല കയറ്റക്കാർക്ക് പ്രിയങ്കരമാണ്.

വെള്ളച്ചാട്ടത്തിലെ വെള്ളം വീണ് ഉണ്ടായ കുളത്തിൽ ചെറിയ കുട്ടികൾക്കു പോലും നീന്താം. വെള്ളച്ചാട്ടത്തിനു ചുറ്റുമുള്ള പ്രകൃതി ദൃശ്യങ്ങൾ മനോഹരമാണ്.

കൽ‌പറ്റക്ക് 22 കിലോമീറ്റർ തെക്കായി ആണ് സൂചിപ്പാറ സ്ഥിതിചെയ്യുന്നത്. ഇവിടെ ഏറുമാടങ്ങളിൽ നിന്ന് ഉള്ള പ്രകൃതിദൃശ്യങ്ങൾ മനോഹരമാണ്. പശ്ചിമഘട്ടത്തിന്റെയും മനോഹരമായ ദൃശ്യങ്ങൾ സൂചിപ്പാറയിൽ നിന്നു കാണാം.

## പുറത്തേക്കുള്ള കണ്ണികൾ

*Photo
*Soochipara Falls View Photo
*How to Reach 
*വയനാട് എൻ.ഐ.സി. വെബ് വിലാസം 

വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ വെള്ളച്ചാട്ടങ്ങൾ
പക്ഷിപാതാളം

കേരളത്തിലെ വയനാട് ജില്ലയിലെ കന്യാവനങ്ങൾക്കു നടുവിലുള്ള ഒരു പക്ഷിനിരീക്ഷണ കേന്ദ്രമാണ് **പക്ഷിപാതാളം**. തിരുനെല്ലിയിലെ ബ്രഹ്മഗിരികളിൽ ആണ് പക്ഷിപാതാളം. കടൽനിരപ്പിൽ നിന്ന് 1740 മീറ്റർ ഉയരത്തിലുള്ള പക്ഷിപാതാളം ഒരു മനോഹരമായ പക്ഷിനിരീ‍ക്ഷണ കേന്ദ്രമാണ്. ചെങ്കുത്തായ മലകളും കന്യാവനങ്ങളും കാട്ടുചോലകളുമുള്ള ഇവിടം അനേകം ഇനത്തിൽ പെട്ട പക്ഷികളുടെ വാസസ്ഥലമാണ്. കർണ്ണാടക അതിർത്തിയോട് തൊട്ടടുത്താണ് ഈ സ്ഥലം. ബ്രഹ്മഗിരിയുടെ വടക്കേ അറ്റത്ത് മലമുകളിലുള്ള വലിയ പാറ ഗുഹകളിൽ ധാരാളം പക്ഷികളും വന്യമൃഗങ്ങളും വസിക്കുന്നു. ഭീമാകാരങ്ങളായ അനേകം ഉരുളൻ കല്ലുകളാൽ രൂപപ്പെട്ട ഈ ഗുഹകളിലൂടെ സഞ്ചാരികൾക്ക് അടിയിലേക്ക് ഇറങ്ങാം. താഴെഭാഗത്ത് വവ്വാലുകൾ കൂട്ടം കൂട്ടമായി തൂങ്ങിക്കിടക്കുന്ന ഒരു ഗുഹ കാണാൻ സാധിക്കും. വിവിധയിനം ദേശാടനപക്ഷികൾ കൂടുകൂട്ടുന്ന മറ്റ് ഗുഹകളും പണ്ടുകാലത്ത് സന്യാസിമാർ തപസ്സിന് ഉപയോഗിച്ചിരുന്നു എന്നു കരുതുന്ന ഒരു പുരാതന ഗുഹയും ഇവിടെ ഉണ്ട്.

കാട്ടിലൂടെ 7 കിലോമീറ്റർ സഞ്ചരിച്ചാൽ പക്ഷിപാതാളത്ത് എത്താം. പക്ഷിപാതാളത്ത് പോകുവാൻ വനം വകുപ്പിൽ നിന്ന് അനുമതി വാങ്ങണം. പക്ഷിപാതാളത്തേക്ക് വനം വകുപ്പ് അധികാരപ്പെടുത്തിയിട്ടുള്ള വഴികാട്ടികളെയും (ഗൈഡ്) ഇവിടെനിന്നും ലഭിക്കും. കർണ്ണാടകത്തിൽ നിന്നുള്ള വിനോദ സഞ്ചാരികളും മറുവശത്തു കൂടി ഇവിടേക്ക് എത്തുന്നു.

## വിശ്വാസങ്ങൾ

വയനാട്ടിലെ ആദിവാസികൾ തിരുനെല്ലി യോഗിച്ചൻ എന്ന ദൈവം പക്ഷിപാതാളത്ത് വസിക്കുന്നു എന്ന് വിശ്വസിക്കുന്നു. യോഗിച്ചന് ഒരു കാലേ ഉള്ളൂ എങ്കിലും അദ്ദേഹം തിരുനെല്ലി പെരുമാളിനെ പരാജയപ്പെടുത്താൻ മാത്രം ശക്തനാണെന്ന് അവർ വിശ്വസിക്കുന്നു. കടമ്മനിട്ട പടേനിയിൽ പരദേശി വിനോദം അവതരണത്തിൽ  പക്ഷിപാതാളത്തെ പറ്റി പരാമർശം  ഉണ്ട് 

## എത്താനുള്ള വഴി

*ഏറ്റവും അടുത്തുള്ള റെയിൽ‌വേ സ്റ്റേഷൻ - കോഴിക്കോട് - 98 കിലോമീറ്റർ അകലെ.
*ഏറ്റവും അടുത്തുള്ള വിമാനത്താവളം - കരിപ്പൂർ അന്താരാഷ്ട്ര വിമാനത്താവളം - 98 കിലോമീറ്റർ അകലെ.
*തിരുനെല്ലിക്ക് 7 കിലോമീറ്റർ കിഴക്കായി ആണ് പക്ഷിപാതാളം സ്ഥിതിചെയ്യുന്നത്.
## ചിത്രശാല

ചിത്രം:Pakshipathalam.jpg
ചിത്രം:Pakshipathalam_watch_tower.JPG
ചിത്രം:Pakshipathalam_caves.JPG
ചിത്രം:Pakshipathalam_view1.jpg
ചിത്രം:Pakshipathalam_trecking_path.jpg


## അനുബന്ധം
*വയനാട് എൻ.ഐ.സി. വെബ് വിലാസം 
*ആദിവാസികളുടെ വിശ്വാസങ്ങൾ - ഡോ. എം.വി.വിഷ്ണുനമ്പൂതിരി 

വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ പക്ഷിസങ്കേതങ്ങൾ
അടൂർ (വിവക്ഷകൾ)

## സ്ഥലനാമങ്ങൾ
* അടൂർ (പത്തനംതിട്ട) - കേരളത്തിലെ പത്തനംതിട്ട ജില്ലയിലെ ഒരു പട്ടണം.
* അടൂർ, കാസർഗോഡ് - കേരളത്തിലെ കാസർഗോഡ് ജില്ലയിലെ ഒരു ഗ്രാമം.
* അടൂർ (ചാലക്കുടി) - കേരളത്തിലെ തൃശൂർ ജില്ലയിലെ ചാലക്കുടി പട്ടണത്തിൽ ഉള്ള ഒരു ഗ്രാമം.
* അടൂർ ലോകസഭാമണ്ഡലം - കേരളത്തിലെ മുൻ ലോകസഭാമണ്ഡലം.

## വ്യക്തികൾ
* അടൂർ ഗോപാലകൃഷ്ണൻ - അടൂർ എന്ന പദം ചലച്ചിത്രസംവിധായകനായ അടൂർ ഗോപാലകൃഷ്ണനെ കുറിക്കാനും ഉപയോഗിക്കാറുണ്ട്.
* അടൂർ ഭാസി - മലയാളസിനിമയിലെ ഒരു ഹാസ്യനടൻ
* അടൂർ പ്രകാശ് - കേരള നിയമസഭയിലെ റവന്യു,കയർ എന്നീ വകുപ്പുകളുടെ മന്ത്രി
* അടൂർ പങ്കജം - ഒരു മലയാള ചലച്ചിത്ര നാടക നടി
* അടൂർ ഭവാനി - മലയാളചലച്ചിത്ര രംഗത്തെ ഒരു നടി